Pajenn:Inisan - Toull al lakez.djvu/42 - Wikimammenn\nPajenn:Inisan - Toull al lakez.djvu/42\nzivesker a daoliou treid, bec’h en doa oc’h en em dreina. Chom a rankas a-zav ; azeza a reas e-c’harz ar c’hleuz, el lec’h m’eo savet breman ti ar Seurezed, hag eno, oc’h huanada, e lavaras outan e-unan :\n— Marteze, evelato, n’em eus ket great mad o kemeret an arc’hant-man.\nDaoust hag an Aotrou Doue, evit lakaat an den da zont ennan e-unan, a zo red d’ezan skei warnezan ? Ha n’eo ket a-walc’h e aliou, e vurzudou, e viraklou ? Ar pez a zo gwir eo taoliou dourn an Toli, ha taoliou treid ar Yaïg, a reas muioc’h war galon ha war spered Per eget laboused displu o nijal, kouignou o trei e kabellou-touseg ha tud dall o welet sklear.\nEvelato n’oa ket distroet c’hoaz war an hent mad.\nA-benn eun nebeudig diskuiz, en eur ruilh gant e zourn e arc’hant en e c’hodell, e lavaras :\n— Me ’gav d’in eo gwelloc’h evidon chom hep mont da glask kamaraded ; n’eus hini mad ebet. Gwella am eus da ober eo mont va-unan d’ar C'halvar da vale, da bourmen, da c’houzout ha kalz kezeg, kalz chatal a zo er foar.\nHag en eur gempenn e vleo, en eur lakaat dres e voned reuget war e benn, ez eas d’ar plas-foar.\nP’edo o tigouezout warnezi, e krogas ennan eur c’hounnar-dibri eus ar re zua. Kouezet brao e oa an dro-man, rak n’edo ket tregont paz diouz stal eur vaouez a Benzez a oa eno o werza bara mouchenn. D’ar red ez eas d’he c’haout hag, hep marc’hata, e prenas diou vouchenn, eun hanter real pep-hini anezo. Ker kriz ’oa e naon ma ne droas ket e gein zoken evit diskolpa eur c’hinaouad eus a unan ar mouchennou. Mes, siouaz adarre, a-vec’h m’oa eat an tamm en e c’hinou, ma voe gwelet ar paour keaz Per o tigeri e veg, o krina e fri hag e dal, hag o krainchat e c’hinaouad bara.\nAdtapet diwar « https://br.wikisource.org/w/index.php?title=Pajenn:Inisan_-_Toull_al_lakez.djvu/42&oldid=128210 »\nKemmoù diwezhañ degaset d'ar bajenn-mañ d'an 9 Eos 2018, da 15:48.


Mouezh sourrus - Wikipedia\nEr yezhoniezh e vez implijet an termen mouezh sourrus (saoz.: breathy voice pe murmured voice) war dachenn ar fonetik hag ar fonologiezh evit komz eus un doare fonadur ma vez lakaet kerden ar vouezh da daravat met digoroc'h evit gant ar vouezh plaen ha neuze e red muioc'h a er dreze, da skouer\nsaozneg: ar gensonenn "h" etre vogalennoù distaget [ɦ], unan eus alofonennoù an arc'hfonem |H|\nhindeg: c'hwezhadur ar c'hensonennoù mouezhiet\nfonemek e c'hell bezañ ar vouezh sourrus ivez, da lâret eo e c'hell talvezout da diforc'hañ gerioù peurheñvel produet gant doareoù fonadur all. E hindeg hag e yezhoù bantouek evel ar zouloueg hag ar swatieg, da skouer, e vez diforc'het etre kensonennoù mouezhiet, kensonennoù sourrus, kensonennoù divouezh (nann-c'hwezhet) ha kensonennoù divouezh c'hwezhet. Peurliesañ e talvez an diforc'h-mañ evit kensonennoù dre serriñ] dreist-holl hag a-wezhoùigoù ivez evit kensonennoù dre fic'hal (enne un elfenn dre serriñ) met morse evit kensonennoù dre daravat.\nPorched ar yezhoù hag ar skriturioù\nAdkavit pennadoù Wikipedia a denn d'ar yezhoù.\nAdtapet diwar « https://br.wikipedia.org/w/index.php?title=Mouezh_sourrus&oldid=1472716 »\nKemmoù diwezhañ degaset d'ar bajenn-mañ d'an 4 Ebr 2013, da 18:57.


Pajenn:Troude ha Milin - Ar marvailler brezounek.djvu/296 - Wikimammenn\nPajenn:Troude ha Milin - Ar marvailler brezounek.djvu/296\nklasket a-walc’h em euz he gaout meur a weac’h, heb biskoaz he dizout. Enn abek da ze eo ez ounn bet lekeat aman da choum, enn enezenn-man, e-kreiz ar mor. Koulskoude va ene n’ema ket gwall bell ac’hanen. — E pe leac’h ema-hen, eme ar brinsez ?\nAr roufl-man a zo ar c’hreva a zo etre ann env hag ann douar ; dre-ze den ne c’hello birviken dont a-benn anezhan. Evelato ma ve eunn den goest da laza ar roufl-ze, da laza al leon, ann tigr, al loupard, ann houc’h gouez, ar bleiz hag al louarn, a-raok m’en defe lazet ar goulm, e ve red d’in-me mont kuit ac’hanen. pep loen a ve lazet, ez afe va nerz digan-en, evel ma’z a digant eunn den, dre ma red ar goad euz he wazied ; ha mar choumfenn aman da c’hortoz ma ve lazet ar goulm, ne venn ket neuze evit sevel ar roc’h-man, hag e rankfenn choum enn-hi da vervel.\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/296&oldid=144267 »


Kaozeal:George Orwell - Wikipedia\n'heuget g'ar totalitarism stalinian'???? unan bennaket n'eus bet ankou'eet gantañ pezh a dalv 'chom neptu'.... 81.60.244.231 13:46, 15 May 2005 (UTC)\nAnat eo e ranker kanañ meuleudi da gement-hini a embann bout enep-stalinour... :-))) Kadbzh 17 Gou 2010 da 09:44 (UTC)\nCheñch a c'haller, n'on ket chalet. Neuze e kinnigfen a-walc'h cheñch ivez ar frazenn E miz Meurzh 1953 e varvas, ha kalz a zaeloù a voe skuilhet dre ar bed. er pennad gouestlet da Jozef Stalin peogwir ne gavan ket anezhi neptu. --Ex-Smith 17 Gou 2010 da 10:23 (UTC)\nkalz a zaeloù a voe skuilhet: gwir eo koulskoude, ha gwiriekaet e vo gant neb a garo. Kadbzh 20 Gou 2010 da 15:46 (UTC)\nN'hallfec'h ket skrivañ e peurunvan evit ma vefe talvoudusoc'h ho labour d'ar re a zo o teskiñ hor yezh. Kollet e vez ma studierien gant ho toare skrivañ. A galon c Choplin\nBrav e vije ober meneg eus an "newspeak", lakaet da "novlang(ue)" e galleg. Daoust ha ne vije ket ret treiñ ar romant penn-da-benn evit gouzout gant peseurt ger ober? betegout e teuje troer arc'hoazh da ober gant ur ger all? Ma, rediomp anezhañ da ober gant ar ger a zibabimp amañ. Nevezyezh? Kinnigoù arall?Bianchi-Bihan 1 Mar 2006 da 11:36 (UTC)\nAdtapet diwar « https://br.wikipedia.org/w/index.php?title=Kaozeal:George_Orwell&oldid=772263 »\nKemmoù diwezhañ degaset d'ar bajenn-mañ d'an 20 Gou 2010, da 15:48.


Journal de Renaud Camus, vendredi 8 mai 2015\ncréée le samedi 9 mai 2015, 23 h 36\nmodifiée le lundi 11 mai 2015, 15 h 52Vendredi 8 mai 2015, une heure et demie du matin (le 9). Le temps était si beau, aujourd’hui, et la lumière si tendre, que nous avons décidé de ~~~~~~~~ ~~~ ~~~~~ ~~~ ~~~~~~~~~, ~~~ ~~~~~~~~, ~~~ ~~~ ~~~~~ ~~~~~~~ ~~~~ ~~~~~~~ ~~~~~~~~~~, appuyée tout de ~~~~~, ~~~~~ ~~~ ~~~~~~ ~~~~~~~~~~~, ~~~~ ~~~ ~~~~~~~~~ ~~~~~~~~~~~ : ~~~ ~~’~~~~~~~~~ ~~~~~~~ ~~~~ ~~~~~~~~~ ~~’~~~~~~ ~~~~~ ~~~ ~~~~~~~~ ~~~ ~~~~~~~~~~, ~~~ ~~’~~~~~~ ~~~~~ ~~’~~~~~, ~~~~~~ ~~~~ ~~~~~~~~~ détails d’architecture, au ~~~~~~~ ~~~ ~~~ ~~~~~~ ~~~~~, ~~~~~~~~~~~ ~~~~~~~~~ ~~~~ ~~~~~~~~~ ~~~~ ~~~ ~~~~ ~~~~ ~~~ ~~~~~~ ~~~ ~~~~~~ ~~~ ~~~ ~~~~~~~~~~, ~~~ ~~~~~ ~~~~~~~ ~~~~~ ~~~ restauration.\nJe ~~~~~ affecté depuis toujours ~~’~~~~ ~~~~~~~~~ ~~~~~ ~~~~~~~~~~~~ ~~~~-~~~-~~~~~~~~~~~~~~, ~~~’~~~ ~~~~~~~~~~~ ~~~~~~~~~ ~~~~~ ~~ ~~~~~~~~~~ ~~~~~ ~~~~~~~~~, ~~~~~~~~~~~~~, ~~~ ~~~~~~~~ ~~~~~ ~~ ~~~~~~~~~~. ~~~~~~~~~~ ~~~~~~~~ ~~~~~~~~~ ~~~~~~~~~~~ ~~ ~~~~~~ ~~~~~, ~~~~ c’est une pure ~~~~~~~~~~ : ~~~ ~~~~~ ~~~~~ ~~~~~~~~~ ~~ ~~~ ~~~~~~ ~~’~~~~ ~~~~~~, ~~~~~ ~~~ ~~~~~~~~ ~~~ ~~~ ~~~~~~~ ~~’~~~ ~~~~~~~ ~~~~~~~ ~~~~~ ~~~~~~, ~~~ ~~~ ~~~~~~~~~, ~~~~ ~~~~ ~~~~~~~ sous Louis XIII. ~~~ ~~~~ ~~~~~~~ ~~~~ ~~~~~ ~~’~~~~ ~~~~~~~~ ~~~ ~~~~~, ~~~~~~~~, ~~~~~ ~~~~~ ~~ ~~~~~ ~~~~~~~~, ~~~~~~ ~~ ~~’~~~~~~~~ ~~~~~~~~ ~~~~, ~~~~~~, ~~~~~ anciennes.\nEn ~~~~~~~~~, ~~~ ~~~~~, ~~~ à l’intérieur, la ~~~~~~~~~~~~~ ~~~~ ~~~~~~ ~~~~~~~~~~, ~~~~ ~~~~~ ~~ ~~~~ ~~~~~~, ~~~~~~~ ~~~~~~-~~~~~ ~~~~, ~~~~ ~~’~~~~~~ ~~~~ ~~~~~ ~~ ~~~~~ ~~~~~~~~ ~~~~~ ~~’~~~~~~~ ~~~~~~~~~~, ~~~~~~ ~~~~ ~~~~~~~~~~ ~~~~~~~~~~~~ ~~~~~ en vogue à ~~~ ~~~~ ~~~ ~~~~~~~ ~~~~~~~~, ~~~ ~~~~~ ~~~~~~~~~, ~~~~~, ~~~ ~~’~~~~~~ ~~~~ ~~~ ~~~~~ ~~’~~~~~~~, ~~ ~~’~~~~~~~ : ~~~~~~~ ~~~~~~~~~ ~~~ ~~~~~~ ~~’~~~ ~~~~~ ~~~~~~~, ~~~~ ~~~~~~~~, ~~~~~ toutes les ouvertures ; ~~~ ~~~ ~~~~~~ ~~~~~~~~~~~ ~~~~~-~~~~~ ~~~~ ~~~ ~~~~~~, ~~~ ~~~~ ~~~~~~~~~~ ~~~~~~~~~~ ~~’~~~~~~~~~~~~~, ~~~~~~ ~~~ ~~~~~~~ ~~~~~ ~~~ ~~~~~~ ; ~~~ ~~~~~~~~~~~~~ ~~~~ ~~~~~~~~ ~~~~~~~~~~ ~~~ ~~~~~~~~~~ ~~~~~~, ~~~~~~~~ répandus, et dont ~~~~~~~ ~~~~~~~, ~~~~~~~~~~~ ~~~~ ~~~~~~~~~ ~~~~~~~~, ~~’~~~~~~~~ ~~~~~~~~, ~~~~~~~~ ~~~~ ~~’~~~~~~~~~~ ~~~~ ~~~~~~, ~~~ ~~~~~~~~, ~~~ ~~~ ~~~~~ ~~~~~, ~~~ ~~~~ ~~~~ ~~~~~~~~~ ~~~~~~~~~~ ~~~ ~~~~~~~. ~~~~ meubles aussi sont ~~~~ ~~~~~~~~, ~~~~~~~~ ~~~ ~~~~~ ~~~~~~~ ~~~ ~~~ ~~~~~~~~ ~~~ ~~~~~~ ~~~ ~~~~~~~ ~~~~~~~ ~~~ ~~’~~~~~~~~ ~~~~~~~~~, ~~~~~~ ~~~ ~~~~~~, ~~~~~~~~~ ; ~~~ ~~~~ ~~~~~ ~~~~~~ ~~~~~~~~~ ~~~~~~~ ~~~~ ceux d’ici. N’importe : ~~~ ~~~~~ ~~~ ~~~~ ~~~~~~~~~ ~~~~ ~~~ ~~~~~~~ ~~~~~~~, ~~~ ~~~~ ~~~~~~~~ ~~~~~~~~ ~~~ ~~~~~~~~~ ~~~~~~~ ~~ ~~~ ~~~~~~~ ~~~ ~~’~~~~~~~ ~~~~~ ~~~~~~~~~~ ~~~~~~~~~~~, ~~~~ ~~’~~~~ ~~’~~~~~~~~~~~ première, la bonne, ~~~~ ~~’~~~~~~~~ ~~ ~~~ ~~~~ — ~~~ ~~~~~~~~ ~~~~ ~~~~~~~~ ~~~~~~ ~~~~~~~ ~~~~~ ~~~~~~~~~~ ~~ ~~~~~~~~~ ~~~’~~~ ~~’~~ ~~~~ ~~~~~ ~~ ~~~~~ ~~~~~~ ~~~ ~~~~~ ~~~~~ ~~~~~~ forteresse éprouvée, mais ~~~~~~~~~ vaillante.\nLe ~~~~~~~~~~~ ~~~~~ ~~~ ~~~~~~~~~~ ~~~~~ ~~ ~~~~~~~ ~~~~ ~~~~~~~ ~~~~ ~~~~~~ ~~~ ~~~~ ~~~~~ ~~~ ~~~~~-~~~~~~ ~~’~~~~~, ~~~~ ~~~~~~ ~~~~~ ~~~~ ~~~~~~~~ ~~~~~~~~~, ~~~ ~~’~~~ souvent remarqué, sont ~~~~~~~~~ ~~~~~~ ~~~~~~~~ ~~~’~~~~~ ~~~ ~~’~~~~ ~~~~~-~~~~~, ~~~ ~~~ ~~~ ~~~~~ ~~~~ ~~~~~~~~~~. ~~~~~ ~~~ ~~~~~~ ~~~~~~~ ~~~ ~~~~~~~ (~~~~~~~~ ~~~ ~~~~~~~~), ~~~~~ ~~~~~~~~~~~~ ~~~~~~ ~~~ ~~~~~ élégant manoir de ~~~~~~~~, ~~~~~ ~~~ ~~~~~~~~~~~~~, ~~~~ ~~~~~~~~ ~~~~ ~~~~~~, ~~~~~ ~~ ~~~~ ~~’~~~~~ ~~~~~~~ ~~~~ ~~~~~ ~~ ~~~~~~. ~~~~~ ~~’~~~~~~ ~~~~~~~~~ ~~~~~~~~~ ~~~ ~~~~ ~~~~~~~~~~~~. ~~~, ~~~ ~~~~~ tard au fond ~~~ ~~~ ~~~~~~~, ~~~~ ~~~~ ~~~~~~ ~~’~~~ ~~~~~~ ~~~~ ~~’~~~~ ~~~~ ~~~~ ~~~ ~~~~~~, ~~~~~~ ~~~~~~~~ ~~~ ~~~~~~~, ~~~ ~~~ ~~~~~~~~ ~~~~ ~~~ ~~~~ ~~~~~~~, ~~~~~~~ ~~~~~~~ dans la tête, ~~~’~~~ ~~~~~~ ~~~~~ ~~~~~~~~~, ~~~~~~, ~~~~ ~~~~ ~~~~~~ ~~~~~~ ~~~~~~~~~, ~~’~~~~~ ~~~~~~~.\nvoir l’entrée du vendredi 8 mai 2015 et ses 14 images dans Le Jour ni l’Heure


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/488 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/488\nHOGEN, eur sin braz a oe gwelet en env, eur vreg gwisket gant an beol, hag al loar dindan he zreid, ha var he fen eur gurunen a zaouzec stereden. (2) Brazez e oa, hag e crie gant ar goentrou hag ar boan o wilioudi. (3) Eur sin all a oe gwelet ive en env : setu eun aerouant braz liou an tan, hag hen doa seiz pen ha deg corn, ba seiz curunen var he bennou ; (4) hag he lost a gasse ganthan an drederen euz a stered an env, hag ho zaolaz d’an douar. Neuze an aerouant a choumaz en he za dirag ar vreg a oa prest da wilioudi, evit devori he bugel pa vije ganet ganthi. (5) Hogen genel a reaz eur mab, pehini a dlie gouarn an holl boblou gant eur wialen houarn, hag he bugel a oe savet d’an neac’h etrezeg Doue hag etrezeg he dron ; (6) hag ar vreg a dec’haz en eun dezert, en pe leac’h hen doa preparet Doue eur plas dezhi, evit ma vije maget eno e-pad mil daou c’hant ha tri-ugent devez.\n(7) Neuze e oe eur brezel en env. Mikeal hag he elez a gombatte a-enep an aerouant ; hag an aerouant a gombatte gant he elez. (8) Hag elez an aerouant ne oent ket ar c’hrenva, ha ne oe mui kavet ho flas en env. (9) Hag an aerouant braz, ar serpant koz, galvet an diaoul ha Satan, pehini a drompl ar bed holl, a oe sklapet var an douar, hag he elez a oe taolet d’an traon assambles ganthan. (10) Neuze e kleviz en env eur vouez vraz, hag a lavare : Breman eo deuet ar zilvidigez hag an nerz, ha rouantelez hon Doue, ha galloud he Ghrist ; rag tamaller hor breudeur, an hini a damalle anezhe noz-deiz dirag hon Doue, a zo bet taolet d’an traon. (11) Trec’het ho deuz anezhan dre oad an Oan, ha dre ar ger da behini ho deuz rentet testeni, ha n’ho deuz ket karet ho buez en tu-all d’armaro. (12) Rag-se en em rejouissit, envou, ha c’houi pere a zo enhe o choum. Mameur deoc’h-hu pere a choum var an douar ha var ar mor ; rag an diaoul a zo diskennet etrezeg enoc’h gant eur goler vraz, o c’bouzout penaos eo arru her be amzer.\n(13) Hogen, pa velaz an aerouant e oa bet taolet d’an douar, e redaz varlerc’h ar vreg pehini he doa ganet eur mab. (14) Mes roet e oe d’ar vreg diou-askel an egl braz, evit ma c’halje nijal d’an dezert, d’he flas he-unan, e pe leac’h e oe maget e-pad eun amzer, hag amzeriou, hag an hanter euz\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/488&oldid=172925 »\nKemmoù diwezhañ degaset d'ar bajenn-mañ d'an 22 Ebr 2022, da 09:45.


Krouiñ e brezhoneg - Spered ar vro - Le Télégramme\nPublié le 11 mars 2021 à 07h00\nKrouiñ e brezhoneg\nKinnig a ra Emglev bro Douarnenez ur staj e miz Ebrel evit deskiñ krouiñ en hor yezh. Anaëlle Le Pann, kenurzhierez, a zispleg deomp e peseurt mod e vo aozet ar staj-mañ.\nAnaëlle Le Pann zo kenurzhierez Emglev bro Douarnennez. (Foto Anna Quéré)\nPenaos e oa deuet ar c’hoant da sevel ur staj krouiñ e brezhoneg ?\nAnaëlle Le Pann : Un ide a-gozh eo ! Pell zo e prederiomp diwar-benn ar mennozh-se. E 2019, pa oa bet aozet « An diaoul a gan » e Douarnenez, e oa bet pedet Kristian Duro, ur soner treujenn-gaol hag a zo kaner war un dro. Skrivet en deus kalz a destennoù. Soñjet hon eus ne vez ket lakaet a-walc’h war-wel an dud a skriv e brezhoneg. E-pad ur veaj e Korsika ez eus bet lakaet ar gaoz war an dra-se ivez. Divizet hon eus neuze aozañ un stummadur evit kinnig d’an dud en em stummañ hag eskemm diwar-benn an dra-se. Dalc’het e vo ar staj etre an 13 hag ar 15 a viz Ebrel.\nPiv a raio war-dro ar stummadur-se ?\nPedet hon eus daou arzour breton, Nolwenn Korbell ha Krismenn, hag a skriv o zestennoù e brezhoneg pell zo dija. Divizet hon eus ivez pediñ ur arzour all, Laurent Cavalié, ur c’haner ha skrivagner eus Okitania. Skrivañ a ra pozioù evit ar strollad « La mal coiffée » pe « De Bartàs ». Pep arzour a raio war-dro un devezh, met ar re all a vo war ar plas bemdez evit kemer perzh ivez. Komzet ‘vo diwar-benn al liamm gant ar skritur : petra skrivañ, penaos, peseurt liamm gant ar yezh. Evit Nolwenn Korbell eo ar brezhoneg he yezh-vamm. Ar pezh n’eo ket gwir evit Krismenn, hag en deus desket diwezhatoc’h. Evit Laurent Cavalié avat, eo an okitaneg yezh e vamm-gozh. Komzet ‘vo diwar-benn sonerezh ar yezh, al liamm etre ar muzik hengounel hag an hini a-vremañ.\nAn holl a c’hell kemer perzh er stummadur-mañ ?\nDigor eo d’an holl, n’eo ket dav bezañ arzour pe arzourez. Da gentañ e oa bet aozet ar staj evit kanerien, kentoc’h : kavet e vez anezho e-leizh e Breizh met n’int ket ken niverus o krouiñ pozioù o-unan. Pe, da nebeutañ, n’eo ket un dra ‘kreiz ar jeu. Setu hon oa c’hoant da ginnig un dra bennak a glotfe, rak ur mank a zo war an dachenn-se. ‘Benn ar fin, eo kalz ledanoc’h. Bezañ zo tud o tont eus bed ar c’hoariva met ivez konterien pe kelennerien. C’hoant o deus da gaout binvioù nevez evit krouiñ barzhonegoù, testennoù, kanaouennoù.\nUr gwir mank a zo e Breizh war dachenn ar c’hrouiñ ?\nUr c’hoant bras zo, me ‘gav din. Ouzhpenn Emglev bro Douarnenez ez eus emglevioù all o labourat war an dachenn-se. Aozet ez eus bet ur staj e ti ar vro Kawan, gant Louis-Jacques Suignard, kaner e brezhoneg, ha Sylvain Girault, kaner e galleg, en diskar-amzer tremenet. Preder zo war an dra-se ! Evit ar re zo intereset gant hor stummadur, ret eo hastañ buan evit lakaat e anv. 12 plas zo d’ar muiañ tout. Kenaozañ a reomp ar stummadur-se gant Culture Lab 29, ajañs sevenadurel departamant Penn ar Bed. Moaien zo da arc’hantaouiñ ar stummadur dre aozadurioù micherel, war an amzer-labour.\nKenurzhierez : coordinatrice\nOkitaneg : occitan\nBinvioù : outils\nArc’hantaouiñ : financer\nAozadurioù : organismes.\nAnaëlle Le Pann, coordinatrice au sein d’Emglev bro Douarnenez, prépare activement une formation professionnelle d’écriture en langue bretonne, qui aura lieu du 13 au 15 avril. Initialement imaginé pour des chanteurs, le stage est finalement ouvert à tous et à toutes. Aux commandes : la chanteuse Nolwenn Korbell, le chanteur Krissmen et un invité, Laurent Cavalié, qui écrit et chante en occitan. Une façon de proposer des outils de création littéraire en breton à des artistes de tous poils, mais également à des enseignants.


Pajenn:Morvan - Buez ar Zent, 1894.djvu/621 - Wikimammenn\nPajenn:Morvan - Buez ar Zent, 1894.djvu/621\n7 a Vengolo\nsantez ren, guerc’hez ha merzerez\ngaout evit ober douar mad euz ar guerniou hag euz ann toullou-lagenn a ioa kent var dro Sithieu.\nar seizved devez a viz guengolo\nAr zantez-ma a ioa ganet e kear Aliz er Bourgogn, a dud a lignez huel. He zad hag he mamm a ioa paianed ho daou ; mes he mamm a varvaz enn eur lakaat anezhi er bed, hag ar vaouez a oue klasket d’he maga a ioa kristenez, hag eur gristenez vad. Houma he c’helennaz abred var guirioneziou ar feiz, ha d’ann oad a nao bloaz e oue badezet heb gouzout dare d’he zad. Divar neuze Ren n’e devoue mui ken ioul nemed da blijout da Jezuz-Krist, ha prest goude e reaz he zonj da jom bepred guerc’hez.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/621&oldid=137849 »


Bergen (Noord-Holland) - Wikipedia\nKrugell an oadoù e Bergen (01/01/2008)\nBergen (distagañ : )a zo ur gumun hag ur gêr e proviñs Noord-Holland en Izelvroioù. 119,83 km² eo gorread Bergen (douar : 97,05 km² , dour : 22,78 km² ). D'an 31 a viz Mae 2009 e oa 31 155 annezad enni. Stank e teu an douristed da vBergen, peogwir ez eus kalz traezhennoù (aod Mor an Hanternoz). E 2001 e voe kresket Bergen, pa voe ouzhpennet kumun Egmond ha hini Schoorl. Ar c'hêrioù, kêriadennoù ha distrigoù da-heul a ya d'ober kumun Bergen : Bergen, Aagtdorp, Bergen aan Zee, Bregtdorp, Camperduin, Catrijp, Egmond aan den Hoef, Egmond aan Zee, Egmond-Binnen, Groet, Hargen, Rinnegom, Schoorl, ul lodenn eus Schoorldam ha Wimmenum.\nIliz en Egomd aan Zee\nAbaoe war-dro 1900 e teu stank an arzourien (skrivagnerien, arkitektourien, livourien) da vBergen. Skol Bergen a zo ul luskad arzoù, hag oberennoù a c'haller gwelout e mirdi Kranenburgh. Karter Park Meerwijk, savet e 1915, a zo ennañ kenkizoù savet e doare skol Amsterdam. Ouzhpenn festivalioù arzoù (Kunsttiendaagse e miz Here) e vez aozet ur festival sonerezh bep bloaz e miz Eost e Bergen. War-du norzh Bergen emañ Schoorlse Duinen. Ul lec'h naturel eo ma kaver tevinier uhelañ ha ledanañ an Izelvroioù : betek 59m uhelder ha betek 5km ledander e lec'hioù zo. Un akwariom a zo ivez e Bergen aan Zee, ur mirdi gouestlet d'ar c'hirri kozh e Bergen ha daou virdi istor : Het Sterkenhuis (e Bergen) ha mirdi van Egmond (en Egmond aan Zee).\n3 Bet ganet e Bergen\nBergen a greskas tro-dro d'ur chapel, ha roud kentañ anv Bergen a voe kavet en Xvet kantved. Bez ez eus ur vojenn anvet Burzhud Bergen ma konter darvoudoù a vije bet c'hoarvezet da vare dour-beuz Santez Elizabeth e 1421. An den e penn polis Bergen en dije kavet ur c'houfrig, ennañ ostivoù eus iliz Petten, bet kaset betek Bergen gant red an dour. A-hervez e vije troet an dour-mor a oa er c'houfrig da wad. En ur vojenn all eus 1422 ez eus anv eus ostivoù troet da gwad. E-lec'h ma vije c'hoarvezet an darvoudoù-se e voe savet ur chapel, hag ul lec'h pirc'hirinded e teuas da vezañ.\nRuinekerk a voe savet er XVvet kantved e-lec'h ma oa ar chapel. D'ar mare ma voe savet e oa an hini vrasañ e Noord-Holland. E-pad Brezel ar Pevar-Ugent Vloaz a-enep Spagn, e 1574, e voe preizhet ha devet gant protestanted izevroat, ha savet en-dro goude-se.\nE 1799 e -pad brezelioù an Dispac'h gall e voe aloubet Noord-Holland gant an arme saoz ha rusian. Un emgann a voe etrezi hag an arme gall ha batav e Bergen d'an 19 a viz Gwengolo 1799. Ur monumant (Russisch Monument) a zo e Bergen da zerc'hel soñj eus an darvoud-se.\nE kuzul-kêr Bergen ez eus 23 dileuriad (disoc'hoù miz Meurzh 2006) :\nGem Bel B.E.S. - 5 dileuriad\nBOBbes - 1 dileuriad\nFractie de Jong - 1 dileuriad\nBet ganet e Bergen[kemmañ | kemmañ ar vammenn]\nPierre Golle (1620-1684) - ebenour\nSimeon ten Holt (1923) - sonaozer\nSaskia Noort (1967) – skrivagner ha kazetenner\nKees van Wonderen (1969) – c'hoarier mell-droad\nJim Bakkum (1987) - kaner hag aktor\nLec'hienn ofisiel Bergen\nKartenn kumun Bergen\nKartennoù resis an holl gêriadennoù\nAdtapet diwar « https://br.wikipedia.org/w/index.php?title=Bergen_(Noord-Holland)&oldid=1951686 »


Catherine Bush, anavezetoc'h hec'h anv-micher Kate Bush, zo ur ganerez saoz ganet e 1958 e Bexleyheath (Kent, Bro-Saoz). Brudet eo he fladennoù labouret pervezh hag he mouezh dibar.\nEn em lañset eo e bed ar sonerezh gant sikour David Gilmour, soner er strollad Pink Floyd, ha labouret he deus gant Peter Gabriel, Prince, Eric Clapton, met ivez Alan Stivell (albom The Sensual World).\nHe c'hanaouenn gentañ hag anavezetañ e Bro-C'hall, "Wuthering Heights" (albom The Kick Inside) a oa bet awenet gant oberenn Emily Brontë. Diouzhtu he doa diskwelet Kate Bush e felle dezhi kinnig sonerezh disheñvel: e-kreiz prantad ar punk eo e teue da ganañ ar ganaouenn-mañ en ur ober dañsoù droch (stummet e oa war an dañs klasel) gant gwiskamantoù souezhus.\nHec'h albom diwezhañ Aerial (2005) a zo seder ha sioul, ha resevet en deus un degemer a-feson eus perzh ar gazetennerien, a zo boaz da reiñ dezhi al lesanv "Sorserez ar son".\nOn Stage (1979, EP 4 zitl enrollet war al leurenn)\nHounds of Love (1985), (an eil tu anezhi — The Ninth Wave — a zo un albom concept)\nThe Whole Story (1986, dastumadeg)\nRocket Man (1990, (pladenn vihan)\nThis Woman's Work (1990, boestadig 8 CD gant ar 6 albom kentañ ha 2 CD gant tuioù B ha doareoù hir eus kanaouennoù…)\nLive At The Hammersmith Odeon (1994, ur sonadeg eus 1981)\nAerial (2005, albom doubl : A Sea of Honey & A Sky of Honey)\nDirector's Cut (2011, kanaouennoù adc'hraet diwar an albomoù The Sensual World ha The Red Shoes)\nAdtapet diwar « https://br.wikipedia.org/w/index.php?title=Kate_Bush&oldid=1654994 »\nDernière modification le 2 Eos 2015, à 02:28\nKemmoù diwezhañ degaset d'ar bajenn-mañ d'an 2 Eos 2015, da 02:28.


Gallia cisalpina eo anv latin ar broviñs roman a oa dindani kompezenn ar Po, en hanternoz Italia a vremañ, betek ar stêrioù Arnus ha Rubico er c'hreisteiz.\nGallia Cisalpina er reter, en hanternoz Italia a vremañ\nHanternoz Italia e The Historical Atlas gant William R. Shepherd, 1911\nPobloù Gallia Cisalpina\nAnvet e oa bet Gallia Cisalpina gant ar Romaned abalamour ma oa etre an Alpoù ha Roma. Enebet e veze ouzh Gallia Transalpina (en tu all d'an Alpoù, d'ar Romaned).\nGraet e veze ivez Gallia Transpadana, pe Gallia Citerior anezhi e latin. Lesanvet e veze ivez ar broviñs-se Gallia togata dre ma veze gwisket togaoù gant e annezidi romanekaet hag enebet e veze e-giz-se ouzh Gallia Comata, "Galia vlevek", a oa al lodenn dieub eus Galia e-lec'h ma oa bet dalc'het d'an dilhad keltiek.\nAnnezet e oa gant meur a boblad Galianed, en o zouez ar Voied (Boii e latin), al Lingoned (Lingones), ar Senoned (Senones), an Insubred (Insubres) hag ar Genomaned (Cenomani).\nBevennet e oa Gallia Cisalpina :\ner c'hornôg gant an Alpoù ;\nen norzh gant an Alpoù ha gant al lennoù bras e-harz ar menezioù ;\ner reter gant Trieste ;\ner c'hreisteiz gant ar sterioù Rubico hag Arnus hag an Appenninoù ligurat.\nPerc'hennet e oa gant ar Romaned abaoe 222 kent J.-K.\nKrouet e oa bet ar broviñs-mañ gant ar Republik roman e 81 kent J.-K. ha gouarnet e oa gant ur proprætor en he c'hêr-benn Mutina (Modena hiziv). War-dro ar bloaz 42/43 kent J.-K. e voe stagetouzh Italia.\nE 73 kent J.-K., Spartacus a bilas lejion Gaius Cassius Longinus, gouarnour roman ar broviñs.\nGallia Cisalpina a voe rannet gant Augustus etre teir rannvro, ha ne voe ket anezhi ken: Regio VIII Aemilia, Regio IX Liguria ha Regio XI Transpadana. Ar Regio X Venetia et Histria a voe staget ouzh Illiricum. Ganet eo bet ar barzh Virgilius e Gallia Cisalpina.\nLa Cisalpine gauloise du IIIe au Ier siècle avant J.-C. Ur studiadenn istor hag arkeologiezh gant Jean Bousquet.\n↑ (fr) Mommsen, Theodor. Histoire romaine, des commencements de Rome jusqu'aux guerres civiles. Troet diwar an alamaneg gant C. A. Alexandre. Paris : Robert Laffont, 2011 (ISBN 978-2-221-11365-3)\n↑ Uhelreizhaouer diskarget hag anvet da c'houarnour ur broviñs.\nAdtapet diwar « https://br.wikipedia.org/w/index.php?title=Gallia_Cisalpina&oldid=1993507 »\nKemm diwezhañ d'an 16 Mae 2022 da 09:11\nKemmoù diwezhañ degaset d'ar bajenn-mañ d'an 16 Mae 2022, da 09:11.


live - Wikeriadur\nAmprestet digant an henc'halleg livel.\nUl live mañsoner. (1)\nlive /ˈliːve/ gourel (liester liveoù)\nBenveg a dalvez da wiriañ hag a-blaen pe a-serzh emañ ar pezh emeur o sevel (linenn, moger,...).\nHed muzuliet a-serzh diouzh un uhelder dave.\nLec'hiadur war ur skeul mizuliañ bennak.\nLive 1913 ar greanterezh a oa bet tizhet en-dro e 1926 [...].— (Notennoù armerzhel (11) - An armerzhioù kengladel, Emsav, niv. 13, 1968.)\ngalleg : niveau (fr)\nsaozneg : level (en)\nAnv-verb to live\n3e gour unan. lives\nAmzer-dremenet strizh lived\nAnv-gwan-verb tremenet lived\nAnv-gwan-verb bremañ living\nto live /lɪv/ verb gwan\nBevañ o chom.\nAdtapet diwar « https://br.wiktionary.org/w/index.php?title=live&oldid=309625 »\nKemmoù diwezhañ degaset d'ar bajenn-mañ d'an 12 Gen 2021, da 07:55.


met - Wikeriadur\nDiwar nemet, deuet da gemer lec'h mes.\nstagell etre div lavarenn dizalc'h, da zegas un enebadenn\n[...], ur bourd e oan krog da vezañ faezh gantañ, met plijout a rae muioc'h-mui d'an admiral, deut a-benn, moarvat, da c'houzout ar fentigell-se dre 'n envor ha war hec'h hed. — (Jarl Priel, Va Zammig Buhez, Al Liamm, 1954, p. 104.)\nN'em eus kavet sklerijenn ebet eus e c'hinivelezh, met war unan eus kaieroù an ti-kêr eo douget e varvas e bourc'h Pleiben, d'ar 5 a viz Mae 1861, d'an oad a seizh vloaz ha tri-ugent. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 7.)\n- 'Ran ket, o paouez echuiñ gant ur gevrat a verr dermen emaon, met... — (Mich Beyer, Seizh Devezh Warn-ugent, An Alarc'h Embannadurioù, 2006, p. 8.)\nEul lezano ha n'eo ket bet roet da Laou da zeiz e vadeziant, met diwezhatoc'hig... kalz diwezhatoc'h zoken... — (Tad Medar, Diwar c'hoarzin..., Ar Vuhez Kristen, Rosko, 1945, p. 167.)\nBez' e voe war-nes degas war o enep ar Werc'hez Vari benniget-dreist, ha Dinamm, met ne zigoras ket e c'henou. — (Youenn Drezen, Sizhun ar Breur Arturo, Al Liamm, 1971, p. 19.)\nN'ouzon ket hag an dro gentañ 'oa da Job da dougen ur banerad ûoù, met na oa ket stummet gwell vat bepred ha mil aon 'n devoa d'o zerriñ. — (Añjela Duval, Anjela Duval Eil embannadur reizhet, Mignoned Anjela 2005, p. 803.)\nMarteze eo bet gwir kement-se pa n' oa ket c'hoazh sivilizet an dud, met bremañ, evit doare, n' eo ket ken hag e c'heller war un dro bezañ magerez ha dougerez. — (Abeozen, Pirc'hirin Kala-Goañv, Al Liamm, eil emb. 1986, p. 11.)\n« Emañ an noz o tont, » emezi, « met warc'hoazh e welot pegen kaer eo ar gwel. ... » — (Roparz Hemon, An Ti a Drizek Siminal, Al Liamm, 1956, p. 7.)\nUr c'hazh, roudennet e vlevenn, a oa en e sav war e bavioù a-dreñv e korn Privet Drive, met hennezh ne oa kartenn ebet gantañ. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 6.)\n« Ya, Mikael a vez graet anezhañ, 'ouzon ervat », eme an eontr, « met n'eo ket bachelour ». — (Jakez Konan, Lannevern e kañv ha danevelloù all, Al Liamm, 1980, p. 34.)\nLevezonet gant perzhiou mat e vamm, ne vo ket filimet hepken gant an noz, met ivez gant ar sklerijenn. — (Langleiz, Romant ar Roue Arzhur/levrenn I : Marzhin, Al Liamm, 1975, p. 16.)\nGant ar gopr digoll roet dezhañ en doa paeet un tamm eus ar priz met ouzhpenn en doa ul leve hed-buhez da reiñ da Varia hep miz betek he marv. — (Fañch Peru, Kañfarded Milin ar Wern, Skol Vreizh, 2008, p. 9.)\nUr c'hoarig, - Mari vihan a veze graet diouti, - am eus bet, met mervel a reas ar paour-kaezh krouadur a-benn un daou pe dri miz ha setu penaos ez on manet pennhêr Tremel. — (Jarl Priel, Va Zammig Buhez, Al Liamm, 1954, p. 7.)\nA-wechoù e deroù ul lavarenn, da zegas un enebadenn gant ar frazenn a-raok\nMet setu : ar c'hantad metroù-se n'eus ket, ha ne vo ket, anezho. — (Pêr Denez, Glas evel daoulagad c'hlas na oant ket ma re, Al Liamm, 1979, p. 11.)\nMet amañ n'eo ket evel e Landreger. Eus ar merc'hed ne vez ket graet merc'hed : graet e vez sukrennoù anezho. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 23.)\nMet petra a rafe ar wazed a-benn ar fin ma ne vije ket ar merc'hed aze evit o lakaat da gompren e-barzh ur bern traoù ? — (Yann Gerven, Brestiz o vreskenn, Al Liamm, 1986, p. 8.)\nberradur nemet, evel en droienn n'eus ken 'met\nberradur nemet, evel en droienn met e\n... hag e welas arre an touseg en dour, met e oa kalz brasoc'h bremañ; ... — (Fañch an Uhel, Kontadennoù ar Bobl/1, Al Liamm, 1984, p. 157.)\nAdtapet diwar « https://br.wiktionary.org/w/index.php?title=met&oldid=325954 »\nKemmoù diwezhañ degaset d'ar bajenn-mañ d'an 28 C'hwe 2022, da 21:57.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/112 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/112\nSANT MARC, XVI.\nnetra da zen, rag spountet e oant.\n(9) Hogen Jesus, o veza resussitet diouz ar mintin, ar c’henta deiz euz ar sizun, en em ziskouezaz da genta da Vari Magdalen, euz a behini hen doa kasset kuit seiz drouk-spered. (10) Hag hi a ieaz da annonsi d’ar re a oa bet ganthan, ha pere a oa er glac’har hag en daelou. (11) Mes int, pa glevjont penaos e oa beo, hag e oa bet gwelet ganthi, na gredjont ket.\n(12) Goude-ze, hen en em ziskouezaz en eun doare all da zaou anezhe, pa oant o vale evit mond var ar meaz. (13) Hag ar re-man a ieaz da annonsi kement-se d’ar re all, mes na gredjont ket dezhe ken neubeud.\n(14) Da ziveza en em ziskouezaz d’an unnec abostol, pa edont ouz taol, hag e rebechaz dezhe ho incredulite hag ar galeder euz ho c’haloun, abalamour n’ho doa ket credet ar re ho doa gwelet anezhan resussitet.\n(15) Hag e lavaraz dezhe : It dre ar bed holl, ha prezegit an aviel d’an holl grouadurien. (16) An neb a gredo, hag a vezo badezet, a vezo salvet ; mes an neb na gredo ket, a vezo condaonet. (17) Setu aman ar miraclou a heullio ar re a gredo : Kas a raint kuit an drouk-sperejou em hano ; komz a raint langachou nevez ; (18) cregi a raint en serpanted ; ha pa ho devezo evet eun evach ampoezonet-benag, na rai ket a zroug dezhe ; lakaad a raint ho daouarn var ar re glanv, hag e vezint pare.\n(19) An Aotrou, goude m’hen doa komzet outhe, a oe savet en env, hag ec’h azezaz en tu deo da Zoue.\n(20) Hag int, o veza eat er meaz, a brezegaz dre-holl ; hag an Aotrou a laboure ganthe, hag a roe nerz d’ar Ger dre ar burzudou a heullie anezhan.\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/112&oldid=125201 »


Brazil izelvroat - Wikipedia\nHolland Nevez (Nieuw-Holland en izelvroeg), pe Brazil izelvroat (pe nederlandat) a oa un darn eus Nordeste Brazil dindan beli Kompagnunezh Nederlandat Indez ar C'hornôg e-pad 30 vloaz er XVIIvet kantved.\nAn tachennoù dalc'het gant Izelvroiz e Brazil etre 1630 ha 1654.\nSinagogenn Kahal Zur Israel en Mauritsstad (Recife). Kentañ sinagogenn Amerika.\nAdalek 1630 e voe gwanaet an Impalaeriezh trevadennel portugalat pa voe staget Portugal ouzh Spagn (1580-1640), ma c'hallas Izelvroiz, ha Johan Maurits van Nassau-Siegen en o fenn, sevel un drevadenn en hanternoz Brazil, entre Sergipe ha Maranhão, ha Mauritsstad o c'hêr-benn (hiziv Recife).\nEn 1654 e voe kaset an Izelvroiz kuit gant Portugaliz.\nBrezel ar Guarapes\nAdtapet diwar « https://br.wikipedia.org/w/index.php?title=Brazil_izelvroat&oldid=1689351 »\nDernière modification le 19 C'hwe 2016, à 20:51\nKemmoù diwezhañ degaset d'ar bajenn-mañ d'an 19 C'hwe 2016, da 20:51.


Degemer al lec’hienn > C’hoariva > Keloù > Staj kregiñ e-barzh gant ar furlukin\nStaj kaset gant ar gomedianez Tifenn Linéatte.\nPegoulz ? D’ar 27 ha 28 a viz Genver 2018\nPelec’h ? E Jit Streat ar Skol e Sant-Kadou (Sizun - 29)\nPegement ? Etre 45 ha 55€ an daou zervezh.\nGallout a rafec’h chom da zebriñ ha da gousket er jit diouzh noz.\nEvit ober Petra ? Displegadennoù Tifenn Linéatte :\nMont e darempred gant bed ar furlukined.\nE-kerzh an dervezh kentañ e raimp pleustradegoù d’ober anaouedegezh gant ar strollad, ha da zont da vezañ emskiantoc’h deus hor c’horfoù : penaos e fiñvomp, peseurt yezh a vez implijet gant ar c’horfoù.\nD’an eil dervezh e wiskimp dilhad furlukined hag e vo graet pleustradegoù c’hoariva war ar prim, hag ivez reoù a sikouro ac’hanoc’h da lakaat ar furlukin ennoc’h da zont er maez ! Evit se e c’houlennan ganeoc’h deskiñ ur ganaouenn simpl ha berr, e brezhoneg pe e galleg, evel ul luskellerez pe un dra mil anavezet ganeoc’h.\nD’an noz etre an daou zervezh e kinnigin deoc’h sellet deus ur film a-ziwar arz ar furlukin, ha kaozeal o pakañ ur banne asambles !\nM’ho peus aon ne vefe ket uhel a-walc’h ho live brezhoneg, arabat kaout aon : just a-walc’h e vo talvoudus evit ar furlukin.\nAn holl ditouroù hag enskrivadurioù : C’hoariva pe 06 38 78 35 15\nStaj aozet gant sikour : DRAC Breizh, Rannvro Breizh ha Kuzul Departamant Penn-ar-Bed.


KDSK, Centre de Ressources Culturelles CeltiquesThesaurus : Tudelezh politikel\n= Personnalité politique; Tudelezhioù politikel\nDouaroniezh - Istor - Skiantoù stag - Buhezskridoù > Buhezskrid > Tudelezh > Tudelezh politikel\nB. : KDK-KDSK ; 920 : Rummad 900/Dewey\n[Foto] Yann-Bêr Thomin zo bet anvet da izbrezidant e karg eus ar politikerezh yezh e Kuzul-Rannvro Breizh. / [Disanv] (Luc'hskeudennet gant). - - KDSK_SAE_Lodad02A0548_P.jpg\n[Foto] Yann-Bêr Thomin zo bet anvet da izbrezidant e karg eus ar politikerezh yezh e Kuzul-Rannvro Breizh. / [Disanv] (Luc'hskeudennet gant). - - KDSK_SAE_Lodad02A0549_P.jpg\n[Foto] Yann-Bêr Thomin zo bet anvet da izbrezidant e karg eus ar politikerezh yezh e Kuzul-Rannvro Breizh. / [Disanv] (Luc'hskeudennet gant). - - KDSK_SAE_Lodad02A0550_P.jpg\n[Foto] Yann-Bêr Thomin zo bet anvet da izbrezidant e karg eus ar politikerezh yezh e Kuzul-Rannvro Breizh. / [Disanv] (Luc'hskeudennet gant). - - KDSK_SAE_Lodad02A0551_P.jpg\n[Foto] Yann-Bêr Thomin zo bet anvet da izbrezidant e karg eus ar politikerezh yezh e Kuzul-Rannvro Breizh. / [Disanv] (Luc'hskeudennet gant). - - KDSK_SAE_Lodad02A0552_P.jpg\n[Foto] Kristian Guyonvarc'h ha Herri Gourmelen oc'h eskemm etrezo. / [Disanv] (Luc'hskeudennet gant). - - KDSK_SAE_Lodad01A1173_P.jpg\n[Foto] Kristian Guyonvarc'h ha Herri Gourmelen oc'h eskemm etrezo. / [Disanv] (Luc'hskeudennet gant). - - KDSK_SAE_Lodad01A1174_P.jpg\n[Foto] Trizek Breizhad a zo bet war al listenn kaset war-raok gant Massimu Simeoni, er vouezhiadeg evit Parlamant Europa (d'an 12 a viz Even 1994). Tud eus UDB eo ar bras anezho. Deuet e oa M. Simeoni da Roazhon, e dibenn miz Mae da ginnig e listenn. / [Disanv] (Luc'hskeudennet gant). - - KDSK_SAE_Lodad02A0971_P.jpg\n[Foto] Trizek Breizhad a zo bet war al listenn kaset war-raok gant Massimu Simeoni, er vouezhiadeg evit Parlamant Europa (d'an 12 a viz Even 1994). Tud eus UDB eo ar bras anezho. Deuet e oa M. Simeoni da Roazhon, e dibenn miz Mae da ginnig e listenn. / [Disanv] (Luc'hskeudennet gant). - - KDSK_SAE_Lodad02B1082_P.jpg\n[Foto] Trizek Breizhad a zo bet war al listenn kaset war-raok gant Massimu Simeoni, er vouezhiadeg evit Parlamant Europa (d'an 12 a viz Even 1994). Tud eus UDB eo ar bras anezho. Deuet e oa M. Simeoni da Roazhon, e dibenn miz Mae da ginnig e listenn. / [Disanv] (Luc'hskeudennet gant). - - KDSK_SAE_Lodad02A0969_P.jpg\n[Foto] Trizek Breizhad a zo bet war al listenn kaset war-raok gant Massimu Simeoni, er vouezhiadeg evit Parlamant Europa (d'an 12 a viz Even 1994). Tud eus UDB eo ar bras anezho. Deuet e oa M. Simeoni da Roazhon, e dibenn miz Mae da ginnig e listenn. / [Disanv] (Luc'hskeudennet gant). - - KDSK_SAE_Lodad02A0970_P.jpg\n[Foto] War-dro 5000 den a oa deuet o tibunañ e Naoned d'ar Sadorn 15 a viz Mae 2004. Deuet e oant da hetiñ an «degemer mat» da berzhidi Forom bedel Gwirioù Mab-Den an Unesco, aozet etre ar 17 hag an 19 a viz Mae 2004, e Naoned. / [Disanv] (Luc'hskeudennet gant). - - KDSK_SAE_Lodad02B1314_P.jpg


Poent tric'hement — Wikipedia\nEr Fizik e vez graet poent tric'hement un danvez bennak eus an temperadur hag ar gwask e lec'h ma c'hell teir fazenn an danvez-se (gazus, dourennek ha solut) kenvezañ e kempouez termodinamikel.\nUn nebeud poentoù tric'hement[kemmañ | kemmañ ar vammenn]\nPoent tric'hement an nitrogen :\nT = 63,16 K ha P = 12 868 Pa\nPoent tric'hement an neon :\nT = 24,556 1 K ha P = 4,34·10-6 Pa\nPoent tric'hement ar merkur :\nT = 234,3156 K ha P = 2·10-4 Pa\nPoent tric'hement an dour[kemmañ | kemmañ ar vammenn]\nPoent tric'hement an dour a vez implijet evit termenañ ar c'helvin, unanenn SI an temperadur termodinamikel. Un termenadur kentoc'h eget ur c'hementad muzuliet eo an niver roet evit temperadur poent tric'hement an dour.\nAn aozadur gwask ha temperadur nemetañ e lec 'h ma c'hell an dour, ar skorn hag an aezhenn dour kenvezañ en ur c'hempouez stabil a c'hoarvez pa vez an temperadur kevatal rik da 273,16 kelvin (0,006 °C) hag ar gwask 611,73 pascal (war-dro 6 milibar, 0,006037 atm). Er poent-se e c'heller cheñch an danvez a-bezh e skorn, dour pe aezhenn gant ur cheñchamant gwask pe demperadur dister kenañ. (Notañ ez eus kaoz amañ eus ar gwask aezhenn ha n'eo ket eus gwask ar sistem a-bezh).\nGant an dour ez eus un diagram fazenn divoas ha kemplezh, met ne cheñch netra a-zivout ar poent tric'hement. Pa vez kresket ar gwask da demperadurioù uhel e teu an aezhenn da vezañ dourennek da gentañ, ha solut da c'houde (a-us da 109 Pa ur stumm kristalinek eus ar skorn hag a zo douesoc'h eget an dour). Da demperadurioù izeloc'h ne zeu ket ar stad dourennek war wel ken, ar pezh a laka ar stad da dremen war-eeun eus gazus da solut. Posupl e vez koulskoude teuziñ ar skorn dindan gondisionoù spisverkus.\nD'ur gwask digemm brasoc'h eget hini ar poent tric'hement e tremen dre ret ar skorn tommet eus ar stad solut d'ar stad dourennek ha d'ar stad c'hazus da c'houde. D'ar gwaskoù bihanoc'h eget hini ar poent tric'hement, evel en egor e lec'h m'emañ bihan ar gwask, n'hell ket an dour dourennek bezañ : pa vez tommet e teu ar skorn da vezañ aezhenn war-eeun, hep tremen dre ar stad dourennek. Graet e vez sublimadur eus an treuzfurmadur-se.\nAdtapet diwar « https://br.wikipedia.org/w/index.php?title=Poent_tric%27hement&oldid=1464906 »\nKemmoù diwezhañ degaset d'ar bajenn-mañ d'an 4 Ebr 2013, da 16:51.


Guirionéeu ag er Religion/Chapistr 65 - Wikimammenn\nGuirionéeu ag er Religion/Chapistr 65\n◄ Aveit gobér ur gùir bénigen é ma ret bihuein én humilité. Aveit bout gùir bénitand, red-é bihuein ér boén. Hellein e hrér pratiquein er bénigen é quement stad e zou. ►\nCHAPISTR PUEMB HA TRI-UIGUÊND.\naveit bout guir bénitand, red-é bihuein ér boén.\nEr ré e héli Jesus-Chrouist, emé sant Paul, en dès staguet doh er groéz ou horv guet é fal-deicheu ; de larèt-é ur hrechén pénitand e gasti é gorv, e hoarn é squêndeu doh en droug, hag e houér diovér memb er péh n’en dé quet dihuennet.\nI. Er horv e zou un anemis doh péhani é teliamb dihoal ha de béhani ne zeliér quet rein calz a zoustér nac a æzemant. Just-é ma vou castiet benhuêg er péhèd. Mar er cheleuet, caër hou pou rein dehou, ne vou jamæs coutant. Ha doh el lacat de ziovér paud a dreu, ean en devou attàu treu erhoalh.\nRed-é rein dehou é vihuance, mæs perpet guet perderi, hemb monnèt jamæs én tural d’er ræson. Péh dishavaledigueah e vehé étré ul lon brutal ha hui, a pe rehoh d’hou corv ol er péh e houlen ? Gùel-é en nan én ur horv divâg, mæs fidel de Zoué, eid en dout ur horv mâguet mad, mæs e glasq er péhèd.\nMa ne hoès meit ur vâgadur ponnér ha fal alleiget, n’hum glêmmet quet na ne glasquet quet en dout gùel. Ur péhour ne zeli quet bout rai én é æz. Daibret, emé Jesus-Chrouist, er péh e vou laqueit dirac oh, fal ha mad, èl ma vou. Mar d’oh én ur beuranté vras, ma ne hoès chet memb er péh e rinquet, mêlet, adoret en Eutru Doué, péhani e ven caërrat hou ç’inean dré zobérieu hou corv. Anduret en nan aveid héli yun hur Salvér. Ur servitour cablus n’en dé quet gùel eid é væstr péhani e zou er burtæt hag er santeleah memb. Hum glêm a yunieu en Ilis, e zou ancoéhat é mant déieu a santeleah queniguet de ol er grechénion. En déieu a bénigen e zou græceu péré e zeliér gùélèt guet joé é arrihue. Mar d’oh intampius aveid hum salvein, n’hum goutantet quet a guement-cé, mæs gueméret hoah déieu aral, é corv er blai, eit gobér vigil. N’en dé un dra just, arlerh hou pout tremeinet quehèd a amzér én ivraignereah hag ér gourmandis guet er béherion, ma yunehet mar-a-huéh guet er grechénion vad ?\nReit d’er beurerion er péh ne zaibret quet a pe yunet, e lar sant Gregoër ; ne yunet quet aveid en Eutru Doue, mæs aveid oh, mar goarnet eid un dé aral er péh e hoès diovéret én hou yun. Dihoallet neoah a hobér pénigenneu, yunieu diavis ha d’hou fantasi. Deliein e hrér castiein er horv, mæs ne zeuér quet el lahein nac en discar rai a blad. Ma n’hou lausquér quet de yun a gaus d’hou ç’ouaid, hou nerh, hou yehaid, hou stad, n’er groet quet.\nII. Ur hrechèn pénitand e hoarn é squêndeu doh en droug ; 1° É zeulegad, ean e hra èl Job ur hontrad guet é zeulegad, eit ne selleint doh tra dihuennet erbet, hag a pe za un dra-benac dirac-t-hai hag e hellehé couci er burlæt, ean ou distro bean, hag e lar guet David : « Ah ! men Doué, distroeit men deulegad, acelfin ne huéleint quet er péh e hellehé couci me spered ha me halon. »\nEr hrolleu, er festeu, filageu noz, péré e zou bobanceu en diaul, e zou dispriset guet-hou ; ean e hanàu en dangér bras e zou doh ou hantein ; ean e huél é hrant liès col én ur hard-ær vertuyeu péré en dès coustet paud a vlaïeu, a zareu, a bénigenneu. Limage er grucefi hag hani er sænt e hra brassan joé ur gùir bénitand. Ean ou sel, nepas èl orlemanteu én é dy, mæs èl mercheu a religion péré e zégass chonge dehou a bénigen er sænt. E sellèt doh el limageu-cé, ean e huél quel liès a dest hag a juge péré e rebreiche dehou é fauteu hag é hoannedigueah. Ol er péh e huél e laq én-hou santimanteu a bénigen. Mar sàu é zeulegad trema en nean, ean e chonge quentéh en en dès-ean collet. Mar huél er gùé goleit a fréh, ean hum gondan ean-memb èl ur huen séh péhani ne zoug quet fréh. Mar aboeis dehou el lonnèd, mar er chervigeant, ean hum rebreiche ag é ziaboeissance hag ag é fallanté é quevér en Eutru Doué. É bèn pléguet, ean e sel liès en doar, én ul larèt : a zoar é on deit ha de zoar é hein.\n2° Ean e sel erhat doh é gonzeu hag e zevis muyoh guet Doué eit guet en dud. Ean e houér é vir er silance doh hilleih a béhedeu ; é ma en téad er vamen agen ol vinceu, hag é lah liès en inean dré er velim e zou staguet ar nehi. Ne ven mui hum chervige ag é déad nameit aveit cannein gloër ha mélodi de Zoué, eit covessat é béhedeu, rein aviseu ha scùir vad d’é nessan.\n3° Ean e spi ar é ziscoharn. Mar cleu conzeu énep d’er burtæt, ean en dès poén, rac mé ma Doué offancet ; mar cleu deviseu pé lecturieu bourrus, n’ou cheleu nameit a guement ma hel pourfitein a nehai. Ean e cheleu Doué én dôn ag é galon, quêntoh eid en dud. En dud ag er bed, e lar-ean guet David, e gonz t’ein a dreu a nitra péré, ô men Doué ! ne hellant quet bout memb ur squæd dirac hou lézen. N’en dé quet curius, rac ean e houér penaus er bligeadur é cleuèt paud a dreu n’en dé quet perpet hemb péhèd ; sur-é hoah ma n’en dès chet a zroug é quement-cé, bout e zou mérit bras doh ou lezel. Ean e hanàu é ma en deverranceu hag er joéieu fol ag er bed èl treu ha ne jaugeant quet doh un inean pèhourès, péhani e zeli tremein hé buhé én anquin hag ér glahar.\nIII. Ur hrechén e gâr er bénigen, e houér hi gobér én treu mad a hend-aral. Mar cleu musiq ha can én ul léh santel benac, ean hum rejoeis é huélèt penaus quement tra-zou e chervige d’inourein er Hrouéour ; mæs ag en tural, ean e huannad é huélèt en en dès diaboeisset dehou quel liès. Ean e ziovér liès er pligeadurieu mad hag honest, aveid hum bunissein ag er pligeadurieu fal en dès queméret gùéharal.\nMa ra d’é gorv un discùéh benac, é ma dré zobér-é, hag èl ènep d’é galon, é chongeal penaus Jesus-Chrouist e dremeiné en nozieu é pedein ; hag èl Mab Doué, é léh ur gulé, ne zeliehé quet memb en dout un très-plég eit repos é bèn. Ne guemér discùéh enta nameit dré zobér ha revé volanté Douè ; quer réglet vé é gousquèt, que ne chom jamæs én é hulé dré baræs. Ne gousq nameit er péh e faut eit canderhel é nerh hag é yehaid, hag aveit bout gùel ér stad de chervige en Eutru Doué.\nMa ne gousq quet n’hum néhance quet ; ean e bourfit ag en amzér-zé aveid ouilein é béhedeu. Mar dihun, ean e sàu quentéh é galon trema Doué. Mar sàu a p’en dé arrihue er hours, ean er groa aveit pligein de Zoué, ha labourat eit pénigen ag é béhedeu.\nOh ! guet a joé e santehoh-hui é vihuein èl-cé ! Hui e huélehé penaus un dé passet ér bénigen e zou mil gùéh caërroh eid en ol pligeadurieu ag er bed, hag é ma paud douçoh ouilein er péhedeu aveid ou gobér.\n1° A p’en dé bet me horv lodêc én un nombr bras a me féhedeu, m’en dalhou ehué de vout lodêc ém fénigen. 2° Chetu perac me réglou me housquèt, mem bihuance ; me hrei er yunieu e hellein, ha me hrei liès pénigenneu aral revé me nerh ha me labour, mæs dré avis me hovézour perpet. — 3° Me zihoallou doh me squêndeu eit ma ne yei péhèd erbet dré-z-hai ém halon. Me bunissou me zéad, me bêllei doh er hompagnoneaheu dangerus de béré e mès troeit cain ém badient. — O men Doué ! reit-t’ein er græce de gastiein me horv, eit n’em dougou quet mui d’er péhèd, ha ma ressuscitou un dé læn a hloër.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_65&oldid=90966 »\nKemmoù diwezhañ degaset d'ar bajenn-mañ d'an 29 Eos 2016, da 17:20.


Stumm eus an 11 Meu 2010 da 18:15\n51 okted ouzhpennet , 11 vloaz zo\nStumm eus an 11 Meu 2010 da 18:10 (kemmañ)\nStumm eus an 11 Meu 2010 da 18:15 (kemmañ) (dizober)\nUr sport dre palikenn eo ar squash. E simpl pe e doubl eh eus tu c'hoari. An dachenn a zo sterniet get mangoerioù pe get pareoù gwer. E broioù a zo bet trevadennoù bro Saoz hag e bro Saoz e vez c'hoariet ar muiañ d'ar sport-mañ.\n*uhelder ar vangoer tal: 4,57m\nSkoiñ a ra ar c'hoarierion ar volotenn a bep eil. Rank a ra anezhi degouezh doc'h ar vangoer foñs àr-eeun pe pas. Un adlamm d'ar muiañ a zo aotreet a-raok skoiñ ar volotenn. Ma zegouezh a-us ar linenn uhelañ pe a-is ar linenn izelañ àr ar vangoer foñs, pe àr ar linennoù-se emañ gaou. Klasket e vez en em zilec'hiiñ àr an « T », e kreiz àr-lerc'h bout skoet ar volotenn. Difennet eo skoiñ ar volotenn m'emañ ar c'hoarier arall e-tal.\n==Jediñ ar poentoù==\nDishañval e oa ar reolennoù-se get ar gwazed hag ar vaouezed a-raok met hiriv emañ hañval. E tri c'hoari e vez gouniet ar bartienn. Get 11 poent e vez gouniet pep c'hoari ha get 2 boent diforc'h. Ur poent a vez merket memes pand bet gouniet an eskemm get ar resever.\nMa skoa ar volotenn àr ur vangoer Ma vez gouniet an eskemm get ar servijer e vez kemmet karrez servij.\nPa za ar resever da vout servijer e tibab e garrez servij. Treid ar servijer a rank bout e diabarzh ar c'harrez, difennet eo kaout an treid àr linenn ar c'harrez servij\n*Super series finals: ur c'hampionad etre an 8 c'hoarier gwellañ er bed ag ar blez a-raok.\nAdtapet diwar « https://br.wikipedia.org/wiki/Dibar:MobileDiff/673038 »


hini kreñv - Wikeriadur\nDiwar ar raganv amresis hini hag an anv-gwan kreñv.\nhini kreñv /Distagadur ?/\nKement-se atao a jome ganeomp evit prena eur banne mad a hini crenv da domma d'eomp pa veze ien an amzer, [...] — (Feiz ha Breiz niv. 24, 1877, p. 195a.)\nIizidor n'eo ket eun den fall, nann ; met troideller eo eun tammig hag, evit lavaret ar wirionez penn-da-benn, eur banne gwin ha zoken eur banne hini-krenv a ya gantan gwelloc'h eget laez-ribod. — (Tad Medar, Diwar c'hoarzin..., Ar Vuhez Kristen, Rosko, 1945, p. 61.)\nAr wreg a zegouezh gant ur voutailhad hini kreñv. — (Jakez Riou, Geotenn ar Werc'hez ha danevelloù all, Al Liamm, 1957, p. 36.)\nEur bannah hini kreñv az-po ? — (Jules Gros, Le trésor du breton parlé Deuxième Partie, 1970, p. 285.)\nRo din ur bannac'h hini kreñv. — (Jules Gros, Le trésor du breton parlé Troisième Partie, 1974, p. 132.)\ngalleg : alcool (fr) (boisson)\nAdtapet diwar « https://br.wiktionary.org/w/index.php?title=hini_kreñv&oldid=295904 »\nKemmoù diwezhañ degaset d'ar bajenn-mañ d'an 15 Meu 2020, da 13:35.


Krennoadvezh ar maen - Howling Pixel\nEmdroadurioù ekonomikel, sevenadurel ha sokial\nDen Loschbour (Luksembourgeg: Löschbur-Mann) eo an anv roet d'ur c'horf eskern Homo sapiens eus Krennoadvezh ar maen kavet e 1935 e Mullerthal, e kumun Waldbillig, e Luksembourg.\nAl Loschbour-Mann en doa bevet 8000 vloaz 'zo, ar pezh a ra eus outañ ar c'horf eskern koshañ adkavet el Luksembourg\nEn XVIIIvet kantved e c’hoarvezas daou dra o devoe levezon vras war buhez Kembreiz : an adsav metodour kembreat, a lakaas kalz tud da dreiñ kein ouzh an Iliz anglikan saoz, hag an Dispac'h greantel. E-kerzh an XIXvet kantved en em ledas ar greanterezh e gevred Kembre, harpet gant an araokadennoù teknikel. Gant greanterezh ar glaou hag an houarn e kreskas trumm ar boblañs eno, gant kalz tud o tont eus an diavaez. En XXvet kantved e krogas an obererezhioù-se da vont war an diskar avat. Er c’hantved-se ivez e voe klevet muioc’h-mui a dud o komz eus Kembre evel ur vroad hag eus emrenerezh. Dont a reas Strollad al Labour da vezañ ar gostezenn bolitikel bouezusañ, e-lec’h ar Strollad Liberal, er bloavezhioù 1940. Hag er bloavezhioù 1960 ez eas ar gostezenn vroadelour Plaid Cymru war-raok. Dre ur referendum e 1997 e voe aprouet gant ar voterien ar soñj da sevel ur parlamant emren evit Kembre ha dilennet e voe kannaded kentañ ar Vodadenn Vroadel e 1999.\nLlanarmon-yn-Iâl (Llanarmon hepmuiken e kembraeg komzet) zo ur gêriadenn hag ur gumuniezh e kontelezh Sir Ddinbych, e Kembre. Emañ er reter da gêr Rhuthun, er c'hreisteiz da Yr Wyddgrug. Redek a ra ar stêr Alun hebiou ar gêriadenn hag emañ Gwennodenn Kleuz Offa un tammig pelloc'h er gornaoueg.\nOuzhpenn kêriadenn Llanarmon ez eus kêriadennoù all bihanoc'h er gumuniezh, evel Eryrys ha Graeanrhyd.\nE 2011 e oa 1 062 a dud o chom e kumuniezh Llanarmon-yn-IâlGouestlet eo an iliz, eus ar XIVvet kantved, da Sant Garmon (Jermen Auxerre). War dreuzoù ar gêriadenn e weler aspadennoù eus ur voudenn-gastell eus an XIIvet kantved, anvet Tomen y Faerdre. Eno moarvat edo kreizenn aotrouien kombod Iâl, e rouantelezh Powys.\nE kumuniezh Llanarmon ivez ez eus ur vougev ma'z eus bet kavet roud eus tud a oa o vevañ 10 000 bloaz zo, da vare Krennoadvezh ar maen.\nTevieg, pe Tivieg, zo un enez prevez ha didud e kumun Sant-Pêr-Kiberen. Ul lec'hienn arkeologel a-bouez eo dre m'eo bet kavet korfoù-eskern koshañ Breizh eno.\nAn hoc'higed-mor Europa gant pikoù a zo blotviled bihan eus Eurazia a ya d'ober ar spesad Trivia monacha. Renket int bet e-pad pell en hevelep spesad hag ar spesad all Trivia arctica hag a vev e hevelep lec'hioù. An diforc'h gwellabl etrezo o vezañ an tri merk gell teñval a zo ouzh kein Trivia monacha ha n'en deus ket Trivia arctica.\nGraet e vez eus outo e yezhoù tro war-dro "spotted cowrie" pe "false cowrie", "British trivia" (saozneg), "Europäische Kauri" (alamaneg), "gevlekt koffieboontje" (nederlandeg), "grain de café", "cochon", "pucelage", porcelaine puce" (galleg).


Ernst von Salomon - Wikipedia\nErnst Friedrich Karl von Salomon (25 a viz Gwengolo 1902 - 9 a viz Eost 1972) a zo ur skrivagner alaman, muntrer Walther Rathenau.\nGanet e oa e Kiel, mab e oa d'un ofiser eus an arme. Adalek 1913 e voe kadett e Karlsruhe hag e Berlin-Lichterfelde; e 1919 ez eas d'ar Freikorps ("Korf Dieub") en arvor ar Mor Baltek, ma en em gannas ouzh ar Volcheviked. Goude ez eas da stourm ouzh emsavidi bolonat e Silezia Uhel.\nPerzh a gemeras en aozadur enepyuzev Organisation Consul, en amzer Republik Weimar. E 1922 e voe kondaonet da bemp bloaz toull-bac'h abalamour m'en doa kemeret perzh e muntr ar politikour (a orin yuzev) Walther Rathenau — pourchaset en doa ur c'harr d'ar vuntrerien. E 1927 e voe kondaonet adarre, ha dieubet.\nPerzh ebet ne gemeras er vuhez politikel dindan an nazied.\nBac'het e voe gant an Amerikaned, eus 1945 da 1946.\nE 1951 ec'h embannas Der Fragebogen\nMervel a eure Salomon e Stoeckte e-kichen Winsen, nepell diouzh Hamburg.\nDie Geächteten (1930), romant savet diwar enñvorennoù Ernst von Salomon evel Freikorpskämpfer.\nDer Fragebogen (1951).\nVery critical 1955 Time review of Ernst von Salomon's "Der Fragebogen".\nAdtapet diwar « https://br.wikipedia.org/w/index.php?title=Ernst_von_Salomon&oldid=1649690 »\nKemmoù diwezhañ degaset d'ar bajenn-mañ d'an 22 Mez 2015, da 08:30.


Emission Ar Big a Gan : Ar Big a Gan: n'eo ket pell ar vakansoù Nedeleg!\nSetu ni asambl en-dro evit un abadenn nevez : ar Big a G…\nEmission Ar Big a Gan - Pâssée donée le 08.12.2020\nO : Morwenn Lenormand\nPâssée menée o : un abadenn e brezhoneg gant skolidi evit skolidi\nSetu ni en-dro gant ar Big a Gan, un abadenn sevenet get ar skolidi divyezhek evit ar skolidi divyezhek.\nSetu un hanter euriad plijadur get kenigoù a-bep seurt : sonennoù get skolidi Maoron, Baod pe An Oriant, ur lennadenn get bugale Baod a-ziàr un tem a blij d'an dud, (ne lâran ket deoc'h peh hani eo . dalc'hamp un nebeut suspens ur seurt !) Ni glevay ivez ur rubrikenn tro-dro d'ar Ragistoer ha Galia, get skolidi Ploermel. Skolidi CM Brec'h o deus reportajet e kornad an Alre, pezh a vo klevet tuchant. Ni dapay doéré ag ar Vendée Globe get skolidi CM Baod. Anav a rit ar redadeg bagoù tro dro ar bed !\nGoude an droiad àr vor get ar re CM vo tro bugale klas ar re vras, Cp ha CE1. Gint lennay deomp un albom o deus studiet er c'hlas...\nSetu arriu prantad An Nedeleg!\nKlasoù divyezhek publik ar Morbihan a genlabour evit magañ un abadenn miziek : ar big a gan. E-pad un euriad e vez kinniget sonennoù, barzhonegoù, sketchoù ha rimadelloù, èl rezon. Mes ivez, reportajoù, atersadennoù, lennegezh. Rubrikennoù a-ziwar ar skiantoù, ar matematik pe ar yezh a c'hell kinnig ar skolidi ivez, ha gante e vez graet an enrolladennoù en o c'hlasoù.\nun abadenn e brezhoneg gant skolidi evit skolidi Klasoù divyezhek publik ar Morbihan a genlabour evit magañ un abadenn miziek : ar big a gan. E-pad un euriad e vez kinniget sonennoù, barzhonegoù, sketchoù ha rimadelloù, èl rezon. Mes ivez, reportajoù, atersadennoù, lennegezh. Rubrikennoù a-ziwar ar skiantoù, ar matematik pe ar yezh a c'hell kinnig ar skolidi ivez, ha gante e vez graet an enrolladennoù en o c'hlasoù.


Pajenn:Troude ha Milin - Ar marvailler brezounek.djvu/250 - Wikimammenn\nPajenn:Troude ha Milin - Ar marvailler brezounek.djvu/250\nvad enn dro-ma. Freuzet ha dispenseliet eo he dillad o vont ama hag a-hont, euz ann doullenn d’ar c’hoat, euz ar c’hoat d’ar menez, ha gwelet a ra he eil re voutou toull adarre. Evit brema a-vad, e-leac’h liou ar gened, ne d-euz war ar c’hrek paour-ma nemet liou ann amzeriou fall, liou ann naounegez hag ar riou ; brema n’eo ken nemet eskern ha kroc’henn.\nGoude ann amzer-ze, ar c’hrek iaouank en em gav e-c’harz treid eur menez huel, hag enn eur zellet out-han, e lavar : — Pegouls e vezinn-me pignet war he gribell ? Seiz leo zo da bignat hep hent e-bed, netra nemet rec’hier, mein ha drez. Red eo mont evelato dre ann hent-ze, rak seul vui eo garo, seul-vuanoc’h a ze ec‘h uzo va boutou\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/250&oldid=114290 »\nKemmoù diwezhañ degaset d'ar bajenn-mañ d'an 4 Meu 2018, da 22:16.


(Adkaset eus Rainer-Maria Rilke)\nBarzh dreist-holl, romantour, daneveller, saver pezhioù-c'hoari\nD'an 4 a viz Kerzu 1875\nD'an 29 a viz Kerzu 1926\nalamaneg, ha galleg e fin e vuhez\nBriefe an einen jungen Dichter (Lizheroù d'ur barzh yaouank) (1903-1908)\nDie Aufzeichnungen des Malte Laurids Brigge (Notennoù Malte Laurids Brigge) (1910)\nDuineser Elegien (Klemmgan Duino) (1912-1922)\nRainer Maria Rilke a oa ur barzh aostrian ganet e Praha d'ar 4 a viz Kerzu 1875 ha marvet d'an 29 a viz Kerzu 1926 e Montreux e Suis. Gwelet eo evel unan eus ar gwellañ barzhed alamanek.\nRainer Maria Rilke (1917)\n1 Ar yaouankiz\n2 Bloavezhioù gant Lou Andreas-Salome\n3 Servij evit Rodin\n4 Eus ar beajoù hag ar brezel betek fin e vuhez\n6 E brezhoneg\nRainer Maria Rilke a zo ganet e Praha d'ar 4 a viz Kerzu 1875. E dad, ofiser en arme, en deus bet un esped micherel dister, hag a echuas e vuhez en ul labourat en un embregerezh trenioù. An emglev etre e dud a zaio war fallaat hag en em disrann a reas ar c'houblad. Ar vamm, Phia Rilke, doueüs ha frink, a bellas diouzh he mab. Rainer-Maria a c'houzañvo ar mank-se e-pad toud e yaouankiz. E oberennoù eus ar prantad-mañ a zo bet levezonet kalz gant an darvoud-mañ. Eus 1882 betek 1890, e zae er skol piarist (skolioù relijiel kenañ) ha goude e skol Sankt-Pölten e Aostria. E 1890 e krogas gant e studioù soudard e skol-uhel milourel Weisskirchen e Moravia. Met rankout a reas kuitaat an arme abalamour da gudennoù yec'hed. Kregiñ a reas e gentañ embannadurioù e kazetennoù 'zo. Met e 1891 e kuitaas ar skol-mañ evit mont en ur skol koñvers e Linz. Goude, e 1892 e tistroas e Praha e lec'h ma tremenas un tamm amzer er skol-veur (a-benn studiañ al lennegezh, an istor, ar brederouriezh hag istor an arz). E 1896 e zeas da genderc'hel e studioù e skol-veur München.\nBloavezhioù gant Lou Andreas-SalomeAozañ\nEr gêr-mañ, e kejas gant Lou Andreas-Salome, ha chom a rejont tost kenañ betek fin o buhez (dindan stumm ur garantez platonel). Kregiñ a reas da vat da skrivañ e gentañ barzhonegoù ha deizlevr Wegwarten, ul levr skignet digoust. Gant Salome e veajas e 1897 eus Wolfratshausen e-kichen München betek bannlev Berlin ma chomas betek 1901. E-pad ar c'houlz-se, e skrivas hag e embannas danevelloù evel Am Leben him(A-hed ar vuhez) pe Zwei Prager Geschichten (Daou istor eus Praha). Etre miz Ebrel ha miz Even 1899, e veajas e Rusia gant Lou hag he gwaz. En em gavout a rejont gant ar skrivagner rusian Tolstoi. Un eil beaj a reas e 1900 ma adwelas ar skrivagner. Goude-se e embannas al levr Vom lieben Gott und Anderes (Istor an aotroù Doue). E 1901, Rilke a zimezas gant Clara Westhoff, un diskibiez eus Rodin. Eus an eured-mañ, e voe ganet ur plac'h d'an 12 a viz Kerzu 1901 anvet Ruth Rilke. Met ar c'houblad a zispartias ur bloaz war-lerc'h. E miz Eost 1902, e zeas kuit da Bariz m'en doa c'hoant da labourat war ul levr diwar-benn Rodin.\nServij evit RodinAozañ\nE miz Ebrel 1903, e zeas kuit eus Pariz. Labourat a reas dreist-holl war e levrioù barzhoniezh o tont. Rilke a zo erruet en ur stad e lec'h ma ne ra nemet beajiñ ha labouraat war e oberenn. E 1904 e veajas e Roma hag e Skandinavia. Ar bloavezh goude e dremenas un tamm-amzer e Berlin met mont a reas da vevañ gant Rodin e Meudon evit bezañ e sekretour ha prientiñ un heuliad prezegennoù diwar-benn e implijour. Labourat a reas e-giz-se betek miz Meurzh e lec'h ma tad Rilke a varvas hag e miz Mae, e zarempredoù gant Rodin a zejiont war fallaat. Met en desped da-se e embannas memestra e levr diwar e benn.\nEus ar beajoù hag ar brezel betek fin e vuhezAozañ\nEtre 1907 ha 1914 e krogas un heuliad beajoù etre Afrika an Norzh, Bro-Egipt, Berlin, Bro-Spagn, Italia ha Bro-C'hall. Met paket-berr eo pa darzh ar brezel: sac'het eo e Bro-Alamagn. Soudardet eo bet Bro-Aostria met dieubet un nebeud mizioù diwezhatoc'h e 1916. Goude ar brezel ec'h adkemeras e vuhez graet gant beajoù, labourioù skritur ha prezegennoù bep an amzer met dreist-holl e Bro-Suis.\nE 1922 e echuas Die Sonette an Orpheus (sonedenn da Orfeüs) ha Duineser Elegien (klemmgan Duineser). Met labourat a reas ivez war un droidigezh eus oberenn Paul Valéry. E 1924 e krogas un heuliad sizhunioù tremenet en ospitalioù. Kenderc'hel a reas da veajiñ etre Bro-Suis ha Pariz met d'an 29 a viz Kerzu, e varvas Rilke gant al leukemi.\n1893: Feder und Schwert\n1894: Leben und Lieder\n1897: Im Frühhfrost\n1897: Traumgekrönt 1898, Advent\n1898: Ohne Gegenwart\n1898: Am Leben hin\n1899: Zwei Prager Geschichten\n1899: Mir zur Feier\n1899: Das Buch vom mönchischen Leben\n1899: Der Kardinal\n1900: Vom lieben Gott und Anderes\n1901: Das Buch von der Pilgerschaft\n1902: Die Letzten\n1902: Das tägliche Leben\n1902: Das Buch der Bilder\n1903: Das Buch von der Armut und vom Tode\n1904: Geschichten vom lieben Gott\n1905: Das Stundenbuch\n1906: Die Weise von Liebe und Tod des Cornets Christoph Rilke\n1907: Neue Gedichte\n1908: Der neuen Gedichte anderer Teil\n1909: Die frühen Gedichte\n1910: Die Aufzeichnungen des Malte Laurids Brigge\n1913: Erste Gedichte\n1913: Das Marien-Leben\n1915: Sieben Gedichte\n1920: Die weiße Fürstin\n1923: Die Sonette an Orpheus\n1923: Duineser Elegien\n1926: Vergers suivi des Quatrains Valaisans\n1927: Les Fenêtres\n1927: Les Roses\nKanenn hini Langenau, troet gant Olier Mordrel, Ti-Moulerez Kenwerzel Breiz, Roazhon, war-dro 1932.\nLuskellerezh (barzhoneg) in Al Liamm nn 21 (troet gant Ronan Huon)\nDu-hont... (barzhoneg) in Al Liamm nn 21 (troet gant Ronan Huon)\nAraokaat (barzhoneg) in Al Liamm nn 131 (troet gant Abanna & Alan ar Berr)\n"Mervel a ranker pa anavezer" (barzhoneg) in Al Liamm nn 131 (troet gant Abanna & Alan ar Berr)\nSkridoù Malte Laurids Brigge (Danevell) in Al Liamm nn 293 (troet gant Anke Simon)\nDiskar an devezhioù (Barzhoneg) in Al Liamm nn 376 (troet gant Iwan Couée)\nAdtapet diwar « https://br.wikipedia.org/w/index.php?title=Rainer_Maria_Rilke&oldid=1984292 »\nKemm diwezhañ d'an 2 Ebr 2022 da 18:24\nKemmoù diwezhañ degaset d'ar bajenn-mañ d'an 2 Ebr 2022, da 18:24.


Pelec'h emañ Clipperton er Meurvor Habask\nClipperton pe Enez Clipperton, « île de la Passion » hervez hec'h anv kentañ e galleg, eo ar bihanañ tiriad tramor e dalc'h ar Republik C'hall er Meurvor Habask.\nUn atoll eo, an hini digenvesañ er bed war a lavarer. 1 081 km zo ac'hano da stad Michoacán, e Mec'hiko, ha 1 280 km da Acapulco. An tostañ douaroù dezhi eo Enez Socorro en enezeg Revillagigedo en hanternoz. An tostañ douar gall eo Nuku Hiva, en Inizi Markiz, 4 018 km er mervent. Pelloc'h avat emañ Hawaii : 4 930 km aleshont.\nMard eo bihan-bihan an atoll, 1,7 km² a zouaroù divor, ez eo bras-divent an takad armerzhel miret a zo en-dro dezhi: 435 612 km². Meret eo an tiriad-se war-eeun gant Ministrerezh an Douaroù Tramor eus ar Republik C'hall.\nAdtapet diwar « https://br.wikipedia.org/w/index.php?title=Clipperton&oldid=1956158 »\nInizi ar Meurvor Habask


Sinet en deus Ofis ar Brezhoneg un emglev kenlabour diwar-benn Ya d'ar brezhoneg gant Euskadi ha\nSinet en deus Ofis ar Brezhoneg un emglev kenlabour diwar-benn Ya d'ar brezhoneg gant Euskadi ha Katalonia\nCommuniqué de presse de Office de la Langue Bretonne 44\nPublié le 25/02/10 5:25 -- mis à jour le 00/00/00 00:00\nOfis ar Brezhoneg, Ziurtagiriaren Elkartea (Euskadi) ha 7dquatre (Katalonia) o deus sinet un emglev kenlabour evit kas war-raok hor yezhoù er vuhez foran, dre ar c'houlzad Ya d'ar brezhoneg, Bai Euskarari, Si al catala.\nDa-geñver lid-roidigezh labelioù « Bai Euskarari » (labelioù par d'ar re Ya d'ar brezhoneg) e Donostia e su Euskadi ez eus bet sinet un emglev gant div gevredigezh euskarat ha katalanat, Ziurtagiriaren Elkartea ha 7dquatre.\nPal « Ziurtagiriaren Elkartea » eo brudañ ar c'houlzad Bai Euskarari evit diorren implij an euskareg er gevredigezh keodedel. Diwar skouer ar c'houlzad-se eo ganet Ya d'ar brezhoneg. Ur bern kevredigezhioù hag embregerezhioù a gemer perzh er c'houlzad-se en deiz a hiziv hag ouzhpenn 1500 anezho zo bet labelaet c'hoazh. (voir le site)\n« 7dquatre », eus he zu, a ro skoazell d'ar c'hevredigezhioù ha d'an embregerzhioù da ziorren implij ar c'hatalaneg en o mont en-dro dre sevel troidigezhioù evito, embann dafar e katalaneg. Labourat a ra gant ar strollegezhioù lec'hel ivez a-benn diorren oberoù fetis evit ar yezh. Emañ o paouez lakaat war sav ur c'houlzad tost heñvel ouzh hini Euskariz hag ar Vretoned.\nSinet eo bet an emglev d'ar 14 a viz Kerzu 2009 zo e bal eskemm war an doareoù gwellañ da gas hor yezhoù war-raok ha rannañ skiant-prenet pep hini. Evit bloaz eo bet sinet an emglev evit ar mare. Graet e vo ar bilañs a-benn bloaz ha dielfennet e vo asambles an oberoù kaset da benn gant pep framm.\nPaker Prod présente ses 2 nouveaux albums : Rhapsoldya et Le Bour-Bodros Quintet par Paker Prod le 14/11/2014\nAZADIYA WELAT, le seul quotidien en langue kurde publié en Turquie par Amitiés kurdes de Bretagne le 03/05/2014\nYa d'ar brezhoneg : bilan et nouvelles actions par Office Public de la Langue Bretonne / Ofis Publik ar Brezhoneg. (OPLB / OPAB) le 23/04/2014\nYa d'ar brezhoneg : bilañs ha kinnigoù nevez par Office Public de la Langue Bretonne / Ofis Publik ar Brezhoneg. (OPLB / OPAB) le 23/04/2014\n« Bi Serokatiya Azad ber bi Jiyana Azad ve » (« marchons vers un Kurdistan libre avec un leader libre ») par Amitiés kurdes de Bretagne le 03/03/2014\nInterdit : arrêt de diffusion de Catalunya Ràdio dans Valence par Help Catalonia le 25/01/2014\nyabzh.com : ar gazetenn Ya ! enlinenn ha digoust par Taol Kurun le 06/11/2013\nLe Diocèse de Vannes a signé la charte YA D'AR BREZHONEG par Ar Gedour Mag le 11/09/2013


Freuz-dimeziñ - Wikipedia\nGant embann ur freuz-dimeziñ e kemenner eo bet nullet an dimeziñ, ha kildalvoudus eo, da lavaret eo e vez graet evel pa ne vije ket bet eus an dimeziñ. An abegoù evit didalvoudekaat un dimeziñ a c'hall cheñch hervez ar broioù hag ar mareoù.\nDisheñvel eo diouzh an torr-dimeziñ, a vez embannet da derriñ un dimeziñ diwar un deiziad resis, ha n'eo ket kildavoudus.\nSkouer Herri VIII[kemmañ | kemmañ ar vammenn]\nHerri VIII a lakeas freuzañ tri eus e c'hwec'h eured :\ngant Catherine of Aragon (war an diazez ma oa bet dimezet d'e vreur kent),\ngant Anne Boleyn (war an diazez ma he dije hoalet anezhañ gant sorserezh hag e oa avoultrez, ha dre ma ne felle ket dezhañ lakaat e bried d'ar marv e kinnigas dezhi plegañ da lakaat freuzañ o eured evit kaout ur marv dousoc'h),\ngant Anne of Cleves (war an diazez ma n'he dije ket sevenet an eured hag e oa bet prometet a-raok d'ur gwaz all).\nEvit Catherine Howard ne voe ket freuzet hec'h eured. Avoultrez e oa bet, gant Thomas Culpeper, ha kontet kaer gant gwazed all eus al lez.\nAdtapet diwar « https://br.wikipedia.org/w/index.php?title=Freuz-dimeziñ&oldid=1815254 »\nKemmoù diwezhañ degaset d'ar bajenn-mañ d'an 14 Kzu 2018, da 07:56.


Journal de Renaud Camus, vendredi 31 octobre 2014\ncréée le samedi 1er novembre 2014, 9 h 45\nmodifiée le samedi 1er novembre 2014, 9 h 49Keroulep, vendredi 31 octobre 2014, dix heures et demie du soir. Du diable si je sais comment les cousins Faure sont nos cousins — c’est du côté ~~~ ~~~~ ~~~~~, ~~~~~~~-~~~. ~~~ ~~~~~ ~~~~ ~~’~~~ ~~~~~~~~~ ~~~~~~~~ ~~~~~~~ ~~’~~~~, ~~~ ~~~~~ que jamais à ~~~~~~-~~~~, ~~~~ ~~~~ ~~ ~~~~~~~~~~ ~~~~ ~~~~ ~~~~~ ~~~~~~~ ~~~~~~~~ ~~~ ~~’~~~~ : ~~~~ ~~~~ ~~~ ~~~~~ ~~~’~~~~~ ~~~~~~~ ~~~ ~~~~~ ~~~~~~, ~~~ ~~~ ~~~~~ ~~~~~~~, ~~~ ~~~ plus somptueuse (le ~~~~~~ ~~’~~~~ ~~’~~~~~~~~~ ~~~~~~ ~~~~~~~~~~~, ~~~ ~~~~~~~ ~~~~ ~~~~~~ ~~~~~~ ~~~ ~~~~~) ; ~~~~~ ~~~ ~~~~~ ~~~’~~~~~ ~~~~ ~~~ ~~~~~~ ~~~~~~~, ~~~ ~~~~~ ~~~~~~~, ~~~ ~~~~~ ~~~~~~~~~~~~~~~~~~ ~~~~~~~ sur l’un des ~~~~~~~~~~~~~ ~~~~ ~~~~~ ~~~~~~~~~~~, ~~~ ~~~~~~~ ~~’~~~~~~, ~~~~~~ ~~~~~-~~~~~~ ~~~ ~~~ ~~~~~~, ~~~~ ~~~ ~~~~~~~~ ~~~ ~~~~~~~~~, ~~ ~~’~~~~~~~~~~ ~~~~-~~~~~~~~~~ ~~~ ~~’~~~~. ~~~ ~~~~~ ~~ ~~~~~~ ~~~~~~~~ Pierre, ce matin, ~~~~~~ ~~~’~~~ ~~’~~~~~~ ~~~~~~ ~~ ~~~~~~~ ~~~~ ~~~~~~~ ~~~ ~~~~~~~~~~. ~~~~ ~~~ ~~~~ ~~ ~~~~~~~ ~~~~~~~~~~ ~~ ~~’~~~~~~ ~~~ ~~~~~~~~~, ~~~~~ ~~ ~~~~~, ~~~~ ~~~ ~~~~~~~~ ~~~~~~~, celui qui part ~~~ ~~~ ~~~~~~~ ~~~ ~~~~~~, ~~~ ~~~ ~~~~~~~, ~~~ ~~~~~ ~~~ ~~~~~ ~~~~~~~~~~~ ~~~ l’île.\nLe ~~~~~~ ~~~~~~ ~~~ ~~~~~~~~~~~ ~~~ ~~~ ~~~~~, ~~~~~~ ~~~~~~~ ~~~ ~~~~~~ ~~~ notre séjour ici, ~~~’~~~~~~ ~~~~~~~~~ ~~~~~~~~~~ ~~~ ~~~~~~~ ~~~ ~~~~~~~~~ ~~~ ~~~~~~~ ~~~~~~~~ ~~~ ~~ ~~~~~~ ~~~~~ ~~~~~~~~~~~ ~~~ ~~~~ ~~~~~-~~~~~~. ~~~~~ ~~~~~~ ~~~~~~~ ~~~~~~~ ~~~~~~~~~~ ~~~ ~~~~~ ~~~~~~~. ~~~ maison n’est pas ~~~~~~~~~~ ~~~~~~~~~~~~~~ ~~~~~~~, ~~~~~ ~~~~ ~~~~~~ ~~~~~~~ ~~~~~~, ~~~~~ ~~~~ ~~~~~~~ ~~~~~~~~~~~~~ ~~~~~ ~~~~~~~~~, ~~~ ~~~~~~~~ ~~~ ~~~~~~~~~ ~~ ~~~~~~~-~~~~~~~. ~~’~~~~ ~~~ ~~~~~ ~~~ ~~~~~~~ ~~~~~~~~~~, ~~~~~~~~~~ en 1861 : un ~~~~~~~~ ~~~~~ ~~~~~~, ~~ ~~~~~~ ~~~~~~, ~~~ ~~~~~ ~~~~~~~ ~~~~~~~~~ ~~~~~ ~~’~~~~~~ ~~~ ~~’~~~~~~~~~ ~~~-~~~~~~~ ~~~ ~~~ ~~~~~~~~ ~~~ ~~~~~~ ~~~~~ ~~~~~~~. ~~~ ~~~ ~~~~~~~ ~~~~ ~~’~~~~~~ par excellence de ~~~~~~ ~~~~~~~~~~~, ~~~ ~~~~~ ~~~ ~~~~~~~~~~ ~~~~~~~~~~~, ~~~ ~~~~, ~~~~~~~ ~~~~~ ~~~ ~~~~~~ ~~~~~~~~, ~~~~~~~ ~~~ ~~~~~, ~~~ sémaphore. ~~~ ~~’~~~~~~~~~~ ~~~~~~~ ~~~~ ~~~ ~~~~~. ~~~~~ ~~~ ne sais si ~~~ ~~~~~~~~~~ ~~~~~~ ~~~~~~~~, ~~~ ~~~~~ ~~’~~~ ~~’~~~~~~~~~~~~ ~~~~ ~~~ ~~~~~~~~, ~~ ~~~~~~ ~~~ ~~~~~~~~~ ~~~~~~~~~ ~~~ ~~~~~~~~~~ ~~~~ Faure.\nJe ~~’~~~~~~~~ ~~~~~~ ~~~ ~~~~~~~~~~ ~~~~~ ~~~~~~~~~~, ~~~~ l’île. Seul défaut, ~~~ ~~~~~~~~ ~~~~~~~ ~~~~~~~, ~~~~~~-~~~ ~~~~~ ~~~~ ~~~~~ ~~~~~~ ~~~~~~~~~, ~~~~~~ ~~ ~~~~~~~~~ ~~~~~~~ ~~~ ~~~~~~~ ~~~~ ~~~~~~ ~~~ ~~~~~ ~~~~~~-~~~~~~, ~~~-~~~~~ ~~’~~~~ ~~~~~~~~ ~~~~~~ ~~~ ~~~~~~~ centimètres — on ~~~ ~~~ ~~~~~ ~~~~~-~~~~~ ~~~~ ~~~~~ ~~~~~ ~~~~, ~~~~~~~~ ~~~~~~~~ ~~’~~~ ~~~~~~ ~~~ ~~~~~ ~~~ ~~~~~~~ ~~~~~ ~~~~ ~~~~~~~. ~~~ ~~~ ~~~~~ ~~~ ~~~’~~~ ~~~~~ ~~~ ~~~~~ en août. À ~~~ ~~~~ ~~’~~~~~~~~ ~~~~ ~~~~~~~~~~ ~~~~~ ~~~~~~~~~~~. ~~~~~-~~~~~ ~~~~~~ ~~~~~~~-~~~ ~~~ ~~’~~~~ ~~~~-~~~~~ ~~~~~~ ~~~~~~~~~~~ ~~~~ ~~~~ ~~~~~~~, ~~~~~~~ ~~~ ~~~~~~~ ~~~~~~~. ~~~ ~~ ~~~~~~ ~~~ ~~~~ de monde sur ~~~ ~~~~~~ ~~~ ~~~~~-~~~~~~, ~~~ ~~~~~ ~~~ ~~~~~~~~~~, ~~~~ ~~~~~~~ ~~~~~~~~~~ ~~~ ~~’~~ ~~~~~~~~ ~~~ (~~~~~ ~~’~~~~~~ ~~~~ ~~~~~~~~ ~~~ ~~~~~~~~) ; ~~~~~ ~~’~~~~~~~~ ~~’~~~~ ~~~~~~~ ~~~~~~~ ~~~~~~~~ le dissuada opportunément ~~~ ~~~~ ~~~~~~~~ thermo-sportif.\nIl ~~~~~~ ~~ ~~~~~~ ~~~~~~ ~~~~~~~ ~~~~~~ ~~~~~ ~~~~~~ ~~~~ ~~~~~~~ ~~~ ~~~~~~ ~~~ ~~~~~ ~~~~~~~~~~, ~~~~~ ~~~~ ~~~~~~ ~~~~~~~~~~, ~~~ ~~~~~ ~~~~~~~~~~~~ ~~ l’autre extrémité de ~~’~~~~, ~~’~~~~-~~-~~~~~ ~~ ~~~ ~~~~~~~ ~~~~ ~~~~~~~~~, ~~~ ~~~~~-~~~~~~, ~~~-~~~~~ ~~~ ~~’~~~~~~~~~~~~~~~, ~~~ ~~~~~ ~~~~~~ ~~~~~~, ~~~, ~~~~~ ~~~~~~~~~~~~ ~~~-~~~~~ ~~~ ~~~~~~~ ~~~ ~~~~~~ ~~~~~~~~, ~~~~ ~~~~~ avions visité pour ~~~ ~~~~~~~ ~~~~~-~~~~~~ ~~~~ Demeures, ~~~ ~~ ~~ ~~~~~ ~~~~ (~~~ ~~~~~~). ~~~ ~~’~~~~ ~~~~ ~~~~~~ ~~~~~, ~~~ ~~’~~~~ ~~~~~-~~~~~ ~~~~~~~ ~~~~~, ~~~~~ ~~’~~~~ ~~~~~~~~~ ~~~~~ ~~~~~~, du public en ~~~~~~~~ ~~~ ~~~ ~~~~~ ; ~~~ ~~~~~~ ~~~~ ~~’~~~~ ~~~~~~ ~~~~~~~~~ ~~~~~ ~~’~~~~ ~~~ ~~~~~ ~~’~~~~~~~, ~~’~~~~~~~ ~~~~ ~~~~~ ~~’~~ ~~~~~~ ~~~~ ~~~ ~~~~~~~~, ~~~ ~~~ ~~~ ~~~~~ les craves à ~~~~ ~~~~~~.\nvoir l’entrée du vendredi 31 octobre 2014 et ses 8 images dans Le Jour ni l’Heure


Emgann Tenmokuzan - Wikipedia\nKatsuyori a-zehoù e-pad emgann Tenmokuzan. Taolennadur eus an XIXvet kantved\nEmgann Tenmokuzan (天目山の戦い Tenmokuzan no Tatakai) e Japan, e 1582, anvet ivez Emgann Toriibata, a oa bet un emgann hag ar stourmadenn ziwezhañ gant ar c'hlan Takeda. Ar wech ziwezhañ e oa bet da Takeda Katsuyori talañ ouzh nerzhioù kendeuzet Tokugawa Ieyasu hag Oda Nobunaga.\nUr wech kollet an emgann, Katsuyori a c'hwezhas an tan en e gastell e Shinpu hag a dec'has dre ar menezioù da vont d'ur c'hreñvlec'h Takeda, anvet Iwadono. Difennet e oa al lec'h gant Oyamada Nobushige, un den a fiziañs dezhañ. Siwazh Katsuyori e voe trubardet gant Oyamada. E-pad ma oa ar peurrest eus e lu o talañ re e enebourien en em lazhas dre seppuku.\nAdtapet diwar « https://br.wikipedia.org/w/index.php?title=Emgann_Tenmokuzan&oldid=1805112 »\nKemmoù diwezhañ degaset d'ar bajenn-mañ d'an 5 Gwe 2018, da 20:42.


Ar pardonioù e miz mae 68 | Becedia\nNe chomas ket ar gatoliked diseblant ouzh emsavadeg ar boblañs e miz mae 1968. Diskanañ klemmoù ar vicherourien hag al labourerien-douar a reas an iliz a-wechoù zoken. E fin miz mae, pa oa an emsavadeg en he barr e chomas beleien Sant-Brieg hep kestal pa gave dezhe e oa gwell leuskel pep hini ober e soñj war ar skoazell-mañ-skoazell a c’helle degas en-dro dezhañ, d’ar familhoù lakaet diaes gant an harz-labour paneveken. An diskrogidi diouzh o zu a ziwallas reiñ hent d’an Tren Gwenn a gase ar birc’hirined hag ar glañvidi da Lourdez hag o degase d’ar gêr en-dro. E 1995 avat ne c’hoarvezas ket ar burzhud-se un eil gwech.\nTra ma oa bet nullet ur c’halz eus ar gouelioù lec’hel e voe dalc’het ar pep brasañ eus ar pardonioù, evel hini Sant-Erwan, d’an 19 a viz mae e Landreger. E Pariz, pa ne oa ket a dir-eoul nag a dren war vale ken, e tibunas 15 000 a Vretoned er straedoù etre leurdraezh Lutesia hag iliz-veur Itron-Varia Bariz. E Sant-Brieg avat e voe nullet pardon Itron-Varia an Esperañs. O koeñvat e oa ar pardonioù abaoe un nebeud bloavezhioù e gwirionez ha pa glasked cheñch o doare mui pe vui evit ma talc’hjent da sachañ tud. E miz genver 1969, da heul ur votadeg lec’hel, bet aozet evit termeniñ deiziad an dibunadegoù da zont, e voe divizet daleañ pardon Sant-Erwan d’an trede sul a viz mae.


El método | Soubenn ar geek\n« Ils désertent\nNec’het e oan e penn-kentañ El método, peogwir e vez gwelet an holl dudennoù asambles, troc’het ar skramm en un doare ne blije ket din. E gwirionez ne bad ket evel-just peogwir e tremen pep tra en ur sal emvod da c’houde.\nSantet e vez a-walc’h eo diazezet ar film war ur pezh c’hoari met n’eo ket grevus kement-se, efedus e chom.\nSeizh den a gemer perzh en un emgav tutañ en un embregerezh (a ijiner b/) vras evit ur post uhel. Buan e vo lâret dezho ez eus en o-zouez ur psikologour hag e vezont lakaet da ober poeladennoù a bep seurt (kavout piv eo, dilenn ur chef, difenn pep hini d’e dro e blas e istorioù…). Tamm-ha-tamm e vez skarzhet an dud neuze hag e starta ar “c’hoari”.\nUn aergelc’h stenn-tre a zo ha c’hoant hon eus da c’houzout hiroc’h, da welet petra ‘vo ar poeladennoù o tont ha piv a “c’hounezo” (ar post). Spontus eo ha trellus war memestro ar mennozh ober seurt traoù evit tutañ…\nHegaset on bet un tamm gant an tu “sexy” (ha romantel) tro-dro da dudenn Nieves (a zo dispar e-pad tout lodenn gentañ ar film, betek fin an istor e-lec’h ma rankont skarzhañ unan en ur bed distrujet), evidon-me eo gwander ar film. An tu goap, merc’heta/paotreta na vefe ket ken pouezus ma c’hoarvezfe seurt emvod e gwirionez. Un tamm aes eo neuze me gav.\nMa, mod all on bet tapet penn-da-benn hag e kavan eo ur film teñval, kriz hag efedus-tre!\nThis entry was posted on Mae 9, 2013 at 12:14 am and is filed under Filmoù with tags Bro Spagn, embregerezh, labour.\tYou can follow any responses to this entry through the RSS 2.0 feed. You can leave a response, or trackback from your own site.\n2 Respont to “El método”\nAr c'hantread Says:\nMae 15, 2013 e 4:14 g.m.\nRoet en deus da bennad c’hoant din da sellout ouzh ar film-se en-dro. (Ar santimant am boa bezañ e welet dija o lenn ac’hanout). Plijet hag atizet on bet ivez betek abadenn ar privezioù a zistruj penn-da-benn kredusted ar senario. Mod all eo fentus klevout dirollañ perzhioù ekonomikel a-feson ar broioù evel Spagn (abadenn ar volotenn) pa weler o stad un nebeut bloavezhioù goude. Dres, un evezhiadenn a denn d’az purutelladennoù filmoù : ha tu ‘vefe dit menegiñ ar bloavezh m’eo bet sevenet ar film pa n’eo ket nevez. M’am eus soñj mat em eus dija sellet ouzh ar program sine en aner !\nMae 15, 2013 e 8:09 g.m.\nYa, na gomprenan ket perak ez eus an “diskoulm”-se. Ma oa dija er pezh c’hoari (ar pezh a zo gazi sur) eo droch pout.\nGwir eo, n’em boa ket komzet eus al lodenn-se met fentus-tre eo klevout-se hirie an deiz gwir eo… (peadra da c’hoarzhin un tamm glaz avat)\nOh, ur mennozh mat-kenañ eo! Marteze ne rin ket evit ar pennadoù bet skrivet dija (pe pas diouzhtu) met evit ar re o tont, sur! Trugarez evit da evezhiadenn ha digarez da vezañ lakaet ac’hanout da goll amzer :$


An agregadur e brezhoneg : un hunvre deuet da wir\nCommuniqué de presse de Kerne Multimédia (porte parole Fanny Chauffin) publié le 29/09/17 16:51\nAn agreg : ar wech kentañ e istor ar brezhoneg !\nCampus Mazier, Sant Brieg, e lec'h vo graet ar stummadur\nA-raok an 12 a viz Here e vo ret deoc'h lakaat hoc'h anv, evit ar c'hentañ agregadur istor ar brezhoneg.\nEnsavet ez eus bet un agregadur evit « yezhoù Frañs » d’ar 15 a viz Meurzh 2017.Talvezout a ra evit seizh yezh : brezhoneg, euskareg, katalaneg, korseg, kreoleg, okitaneg ha tahisianeg, ha digoret postoù diouzhtu ar bloaz-mañ (den ebet ne oar pegement, dre ma vez pevar evit ar c'hapes, kredapl bras e vor ur post hepken) e brezhoneg, korseg hag okitaned.\nKavet e vez ar program en linenn war lec'hienn ministerezh an Deskadurezh, war al lec'hienn «Devenir enseignant».\nC'hwec'h amprouenn a zo, teir degemeradusted, dre skrid hag a vo dalc'het e miz Meurzh. Teir amprouennn degemer, dre gomz, hag a zlefe bezañ dalc'het e miz Mezheven, hervez Ronan ar C'hoadig, e karg eus ar c'honkour.\nUr skrid-displeg hag a vo da sevel e galleg dindan seizh eurvezh. « La Révolution française et les langues de France » zo bet lakaet da brogramm an amprouenn-se.\nA-hend-all ’vo un destenn lennegel da zisplegañ e brezhoneg, dindan seizh eurvezh ivez. Peder oberenn zo bet lakaet war ar roll : «Trois poèmes en moyen-breton», «Kammdro an Ankoù», «Itron Varia Garmez» hag «Un dornad plu».\nHag evit echuiñ ’vo div destenn da dreiñ dindan c’hwec’h eurvezh : unan eus ar brezhoneg d’ar galleg ; eben eus ar galleg d’ar brezhoneg. Aze n’eus tamm programm ebet.\nDre gomz e vo ur gentel da brientiñ dindan pemp eurvezh, un displegadur yezhoniel hag un displegadur lennegel. Daou dem zo bet lakaet er programm : « barzhoniezh e brezhoneg ar bloavezhioù 1970 » hag « ar brezhoneg er skol eus an Trede Republik d’al lezenn Deixonne ». N'ues ket a eil danvez.\nHa pa vez goulennet digant Ronan ar C'hoadig perak tremen an Agreg, setu ar pezh a vez respontet gantañ :\n«Da zigentañ peogwir eo ur genstrivadeg a zegas lorc’h d’hor yezh. Start ’oa bet gounit ar C’hapes, startoc’h c’hoazh ur genstrivadeg evit ar skolaerien divyezhek, ha c’hoazh n’int ket peurvat. Ho pet soñj eus ar pezh a skrive an akademiad Jean Dutourd e 1985 :\nMonsieur Lang ayant créé un Capes de patois breton, pourquoi ne pas créer un Capes de mendicité ? Il y a une culture à préserver, comme on dit de nos jours.\nRanket zo bet gortoz tregont vloaz evit kaout an agregadur, ur genstrivadeg arouezius eus dreistelezh ar studioù e Frañs… Un druez ’vefe ne vefe ket ur bern tud o lakaat o anv evit klask tapout anezhañ. Bastañ a ra d’un ezhomm, ouzhpenn-se.»\nHag ar stummadur ?\nE Sant Brieg e vo digoret ur stummadur d'an agregadur, ha skol veur Brest o reiñ dorn dezhe (112 eurvezh stummadur, strollet d'ar merc'her evit ma c'hellfe ar studierien heuliañ an eurvezhioù kelenn). Digoret e vo ar stummadur-se a-benn nebeut. Ar re a fell dezhe lakaat o anv a c’hell kas keloù da sekretourva Kevrenn geltiek Roazhon 2 : annie.mordelet [at] univ-rennes2.fr pe thomas.nouvion [at] univ-rennes2.fr (pe dre bellgomz, d’an niverenn 02 99 14 17 02)..